sagorsarker/bangla-wikipedia huggingface dataset:
দীপন শক্তি

ফটোমিতিতে আলোর অনুভূত শক্তিই দীপন শক্তি। একে কখনো কখনো আলোর পরিমাণও বলা হয়। দীপন শক্তি কিন্তু বস্তুগত ভৌত রাশি সংশ্লিষ্ট বিকিরণ শক্তি মত নয়। এর কারণ, মানুষের চোখ বর্ণালীর কেবল দৃশ্যমান অংশই দেখতে পায় এবং আলোকীয় বর্ণালীর বিভিন্ন তরঙ্গদৈর্ঘ্যেে এর স্পর্শকাতরতা বিভিন্ন রকম। উজ্জ্বল পরিবেশে অভিযোজনের ক্ষেত্রে মানুষের চোখ ৫৫৫ ন্যানোমিটার তরঙ্গদৈর্ঘ্যের আলোতে সবচেয়ে বেশি স্পর্শকাতর। Light with a given amount of radiant energy will have more luminous energy if the wavelength is 555 nm than if the wavelength is longer or shorter. এই বাক্যের অনুবাদ প্রয়োজন। দৃশ্যমান বর্ণালী সীমার বাইরের কোন আলো বা বিকিরণের বিকিরণ শক্তি যাই থাকুক না কেন এর দীপন শক্তি শূন্য হবে।
দীপন শক্তির এসআই একক "লুমেন সেকেন্ড" যা অনানুষ্ঠানিকভাবে ইংরেজ আবিস্কারক ও আলোকচিত্রশিল্পী উইলিয়াম ফক্স টলবটের নামানুসারে টলবট নামে পরিচিত। অন্যান্য পরিমাপন পদ্ধতিতে দীপন শক্তিকে শক্তির মৌলিক এককের মাধ্যমে প্রকাশ করা হয়ে থাকতে পারে।
বিকিরণ শক্তি formula_1 এর সাথে দীপন শক্তি formula_2 এর সম্পর্ক নিচের সমীকরণ দিয়ে প্রকাশ করা যায়—
এখানে formula_4 হল আলোর তরঙ্গদৈর্ঘ্য এবং formula_5 হল দীপন কার্যকারিতার ফাংশন যা আলোর বিভিন্ন তরঙ্গদৈর্ঘ্যে চোখের স্পর্শকাতরতা নির্দেশ করে।
দীপন শক্তি হচ্ছে নির্দিষ্ট সময় ব্যবধানে দীপন ফ্লাক্সের সমাকলন:
দীপন শক্তিকে "Q" সংকেতের দ্বারা সূচিত করা হয়। কখনো কখনো " W" ব্যবহার করা হয়। দীপন শক্তির মাত্রা সমীকরণ:—
যেখানে T হল সময় এবং J হল দীপন ঘনত্ব।
অথবা,
যেখানে M হল ভর, L হল দৈর্ঘ্য এবং T হল সময়।
দীপন শক্তির এসআই একক হল লুমেন সেকেন্ড। "555" ন্যানোমিটার তরঙ্গদৈর্ঘ্যের আলোক উৎস থেকে প্রতি সেকেন্ডে 10 আর্গ পরিমাণ বিকিরণ নিঃসরণকে 680 লুমেন ধরা হয়। অন্যান্য এককের সাথে লুমেন সেকেন্ড এর সম্পর্ক:
জেমি ল্যাংফোর্ড

জেমে ল্যাংফোর্ড (জন্ম: ১৩ই ডিসেম্বর ১৯৮৭, প্রোভিডেন্স, রোড আইল্যান্ড) একজন মার্কিন পর্নোগ্রাফিক অভিনেত্রী।
ল্যাংফোর্ড ১৯৮৭ সালের ডিসেম্বর মাসে রোড আইল্যান্ডের প্রোভিডেন্সে জন্মগ্রহণ করেছিলেন। তিনি মেইনে বড় হন এবং ২০০৫ সালে মেইনের নিউপোর্টের নোকমিস আঞ্চলিক ইনস্টিটিউট থেকে স্নাতক হন। তিনিবিডফোর্ড ক্যাম্পাসের নিউ ইংল্যান্ড বিশ্ববিদ্যালয়ে পড়াশোনা করেছেন, যেখানে তিনি চিকিৎসা এবং রাষ্ট্রবিজ্ঞানের প্রশিক্ষণ কোর্স শুরু করেছিলেন।
ল্যাংফোর্ড ১৯ বছর বয়সে পর্ন শিল্পে তাঁর কেরিয়ার শুরু করেছিলেন।
অভিষেকের পর থেকে তিনি নিউ সেনসেশনস, অ্যাডাম এবং ইভ, হস্টলার, টুইস্টিস, ক্লাব জেনা, গার্লফ্রেন্ডস ফিল্মস, প্রাইভেট, পেন্টহাউস বা ভিভিডের মতো প্রযোজনা সংস্থাগুলির পক্ষে কাজ করেছে।
তিনি ২০০৮ সালের জুলাই মাসের হাসলার পত্রিকার প্রচ্ছদে এসেছিলেন।
লেবাননে ধর্মহীনতা

ইসলাম এবং খ্রিস্টধর্ম প্রধান ধর্মবিশ্বাস হওয়ায় লেবাননে ধর্মহীনতা খুবই বিরল একটি বিষয়। লেবাননে নাস্তিক বা অজ্ঞেয়বাদীদের সংখ্যা নির্ধারণ করা কঠিন কারণ তাদেরকে আনুষ্ঠানিকভাবে দেশের জনশুমারিতে গণনা করা হয় না। লেবাননের সংবিধান ব্যক্তির ধর্মীয় বিশ্বাসের স্বাধীনতার নিশ্চয়তা দিলেও সামাজিকভাবে নাস্তিক হওয়ার সাথে একপ্রকার বিড়ম্বনা বা আঁড়চোখে দেখার বিষয়টি যুক্ত রয়েছে, যেকারণে অনেক লেবানিজ নাস্তিক ইন্টারনেটের মাধ্যমে যোগাযোগ করে। এখানে জন্মসূত্রে পাওয়া পারিবারিক ধর্মবিশ্বাস অস্বীকার করা বেশ কঠিন, যদিও একটি শিশু ২০১৪ সালে তা বাস্তবায়ন করার ইতিহাস তৈরি করেছিল।
বৃহত্তর লেবাননের ফরাসি ম্যান্ডেটের সময়ে করা লেবাননের সর্বশেষ সরকারী জনসংখ্যা শুমারি- ১৯৩২ এর প্রতিবেদনে বলা হয়েছে যে লেবাননের জনসংখ্যার ০% নাস্তিক। ফলশ্রুতিতে, সরকারের সংসদীয় আসনের কোনটিই ভোটারদের এই অংশের জন্য সংরক্ষিত নয়।
বেশিরভাগ আধুনিক অনুমানে এখনও লেবাননের কোন নাস্তিক সম্প্রদায় বা জেলা অন্তর্ভুক্ত নেই।
লেবাননে নাস্তিকদের জন্য বিয়ে করার ক্ষেত্রেও সমস্যা হতে পারে, কারণ নিয়মমাফিক বিয়ে অবশ্যই গির্জা বা মসজিদে করতে হয়। লেবাননের দণ্ডবিধির ৪৭৩ অনুচ্ছেদ অনুসারে প্রকাশ্যে ঈশ্বরকে নিন্দা করা সর্বনিম্ন ১ মাস থেকে ১ বছর পর্যন্ত কারাদন্ডযোগ্য। এই ধারার সঠিক শব্দগুলি হল "প্রকাশ্যে ঈশ্বরকে নিন্দা করা" অবৈধ। এছাড়া, দণ্ডবিধির ৪৭৪ অনুচ্ছেদ অনুযায়ী খ্রিষ্টধর্ম বা ইসলামকে অসম্মান করার জন্য সর্বনিম্ন ৩ বছর থেকে সর্বোচ্চ ৬ বছরের কারাদণ্ড হতে পারে।
লেবাননিজদের জীবনযাপন মূলত সাম্প্রদায়িক ধারা বরাবর বিভক্ত। স্কুল, আবাসন এবং রাজনৈতিক দলগুলো সাধারণত ধর্মীয় বিশ্বাস বরাবর পৃথক করা হয়। উদাহরণস্বরূপ, পূর্ব বৈরুত এবং পশ্চিম বৈরুত যথাক্রমে প্রায় একচেটিয়াভাবে খ্রিস্টান এবং মুসলিমগরিষ্ঠ। মুসলিম এবং খ্রিষ্টানদের বিভিন্ন দেওয়ানি কোড রয়েছে, যার অর্থ হল অপরাধ এবং অন্যান্য দেওয়ানি পদ্ধতির (যেমন বিবাহবিচ্ছেদ) শাস্তি একজন মুসলমানের চেয়ে একজন খ্রিস্টানের জন্য আলাদা হতে পারে।
জর্ডান হোমস

জর্ডান টমাস হোমস (; জন্ম: ৮ মে ১৯৯৭; জর্ডান হোমস নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লীগের ষষ্ঠ স্তর ইংরেজ জাতীয় লীগ দক্ষিণের ক্লাব এবসফ্লিট ইউনাইটেড এবং অস্ট্রেলিয়া অনূর্ধ্ব-২৩ দলের হয়ে গোলরক্ষক হিসেবে খেলেন।
২০১৫ সালে, হোমস অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন।
জর্ডান টমাস হোমস ১৯৯৭ সালের ৮ই মে তারিখে অস্ট্রেলিয়ার সিডনিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
হোমস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত অস্ট্রেলিয়া অনূর্ধ্ব-২৩ দলে স্থান পেয়েছেন।
মেডুসা নীহারিকা

মেডুসা নীহারিকা মিথুন নক্ষত্রমণ্ডলীর একটি গ্রহ নীহারিকা। এছাড়া এটি অ্যাবেল ২১ ও শার্পলেস ২-২৭৪ হিসেবেও পরিচিত। এটি মূলত ১৯৫৫ সালে ক্যালিফোর্নিয়া বিশ্ববিদ্যালয়, লস অ্যাঞ্জেলেসের জ্যোতির্বিদ জর্জ ওগডেন এবেল আবিষ্কার করেছিলেন, যিনি এটিকে পুরাতন গ্রহের নীহারিকা হিসাবে শ্রেণিবদ্ধ করেছিলেন। ১৯৭০ এর দশকের গোড়া পর্যন্ত নীহারিকাটিকে একটি সুপারনোভার অবশেষ বলে মনে করা হত। সম্প্রসারণের গতি এবং রেডিও নিঃসরণের তাপীয় চরিত্রের গণনা করে ১৯৭১ সালে সোভিয়েত জ্যোতির্বিদরা এই সিদ্ধান্তে পৌঁছেছিলেন যে এটি সম্ভবত একটি গ্রহের নীহারিকা ছিল। নীহারিকাটি এত বড় যে, এর পৃষ্ঠের উজ্জ্বলতা খুব কম, +১৫.৯৯ এবং +২৫ এর মধ্যে পৃষ্ঠের দৈর্ঘ্যের সাথে প্রতিবেদন করা হয়েছে।
জেনাভিভে জোলি

জেনাভেভে জোলি (জন্ম: ৪ জুন ১৯৮৪, সান লুইস ওবিস্পো, ক্যালিফোর্নিয়া) একজন মার্কিন পর্নোগ্রাফিক অভিনেত্রী।
পর্ন জগতে আসার আগে তিনি ক্যালিফোর্নিয়ার সান লুইস ওবিস্পোতে একটি উচ্চ বিদ্যালয়ে পড়াশোনা করেছেন। এরপর তিনি একটি রেস্তোঁরায় খাবার পরিবেশক হিসাবে কাজ করেছিলেন। একটি স্ট্রিপ ক্লাবে নাচও করেছেন কিছুদিন। তারপর লস অ্যাঞ্জেলেস পর্ন শিল্পে মডেল ও অভিনেত্রী সরবরাহকারী "ওয়ার্ল্ড মডেলিং" সংস্থার সভাপতি জিম সাউথের মাধ্যমে এই শিল্পে আসেন।
ফ্যালকন ৯ ব্লক ৫

ফ্যালকন ৯ ব্লক ৫ হল স্পেসএক্স দ্বারা যুক্তরাষ্ট্রে নকশাকৃত ও উৎপাদিত একটি আংশিক পুনরায় ব্যবহারযোগ্য দ্বি-পর্যায় থেকে কক্ষপথ (টু-স্টেজ-টু-অরবিট) মাঝারি-উৎক্ষেপক যান। এটি ফ্যালকন ৯ ফুল থ্রাস্টের পঞ্চম সংস্করণ, তরল অক্সিজেন (এলওএক্স) ও রকেট-গ্রেড কেরোসিন (আরপি-১) প্রোপেলেন্টসমূহের প্রজ্বলনের মাধ্যমে স্পেসএক্স মের্লিন ইঞ্জিন দ্বারা শক্তি সরবরাহ করা হয়।
ব্লক ৩ থেকে ব্লক ৫ এর প্রধান পরিবর্তনসমূহ হল উচ্চ-থ্রাস্ট ইঞ্জিন ও অবতরণ পায়ে উন্নতি। অন্যান্য অনেক ছোট ছোট পরিবর্তনসমূহ পুনরুদ্ধার ও প্রথম পর্যায়ে বুস্টারসমূহের পুনঃব্যবহারযোগ্যতা, উৎপাদন হার বৃদ্ধি এবং পুনরায় ব্যবহারযোগ্যতা অনুকূলকরণে সহায়তা করে। প্রতিটি ব্লক ৫ বুস্টার কেবলমাত্র সামান্য মনোযোগ দিয়ে ১০ বার এবং পুনর্নির্মাণের সাথে ১০০ বার পর্যন্ত উড়ানের জন্য নকশাকৃত।
ফ্যালকন ৯ ব্লক ৫ রূপান্তরকারী ব্লক ৪ সংস্করণে ২০১৮ সালে সাফল্য লাভ করে। প্রথম উড়ানটি ২০১৮ সালের ১১ই মে বঙ্গবন্ধু-১ কৃত্রিম উপগ্রহকে উৎক্ষেপণ করে। সিআরএস-১৫ অভিযানটি ২০১৮ সালের ২৯শে জুন ফ্যালকন ৯ এর শেষ ব্লক ৪ সংস্করণের মাধ্যমে উৎক্ষেপণ করা হয়। এটি সকল-ব্লক ৫ বহরটিতে স্থানান্তর ছিল।
ব্লক ৫ এর নকশার পরিবর্তনসমূহ মূলত নাসার বাণিজ্যিক ক্রু কর্মসূচি ও জাতীয় সুরক্ষা মহাকাশ উৎক্ষেপণের জন্য প্রয়োজনীয় আপগ্রেড দ্বারা চালিত। এর মধ্যে কর্মক্ষমতার উন্নয়ন, উৎপাদনের উন্নতি ও গ্রাহকদের চাহিদার জন্য মার্জিন বাড়ানোর জন্য "সম্ভবত ১০০ বা তার বেশি পরিবর্তন" অন্তর্ভুক্ত রয়েছে।
স্পেসএক্সের সিইও এলন মাস্ক ২০১৭ সালের এপ্রিল মাসে বলেছিলেন, যে ব্লক ৫ ইঞ্জিনসমূহ (১,৭৬,০০০ পাউন্ড-ফোর্স (৭,৮০,০০০ এন) থেকে ১,৯০,০০০ পাউন্ড-ফোর্স (৮,৫০,০০০ এন) প্রতি ইঞ্জিনে) আপগ্রেট করে আরও ৭–৮% বেশি থ্রাস্ট যুক্ত করা হবে।
২০২২-এ মৃত্যু

২০২২-এ মৃত্যু নিবন্ধটিতে ২০২২ সালে মৃত্যুবরণ করছেন এমন উল্লেখযোগ্য ব্যক্তিদের একটি তালিকা। নিবন্ধটিতে মাসের নামের অনুচ্ছেদে তারিখ আকারে উল্লেখযোগ্য মৃত্যু লিপিবদ্ধ করা হয়েছে।
জামশেদ জে ইরানি, ৮৬, ভারতীয় শিল্পপতি,শারীরিক অসুস্থতা 
স্বস্তিকা মুখোপাধ্যায়, ৬৬, ভারতীয় বাঙালি সঙ্গীতশিল্পী, শারীরিক অসুস্থতা 
পিনাকী চৌধুরী, ৮২, ভারতীয় বাঙালি চিত্র পরিচালক, ক্যান্সার 
দিলীপ মহলানবিশ,৮৭, ওআরএস-স্রষ্টা ভারতীয় বাঙালি শিশুরোগ বিশেষজ্ঞ, বার্ধক্যজনিত অসুস্থতা।
৫৬ নং ওয়ার্ড, কলকাতা পৌরসংস্থা

ওয়ার্ড নং-৫৬, কলকাতা পৌরসংস্থা। কলকাতা পৌরসংস্থার ৭ নং বরোর একটি প্রশাসনিক বিভাগ, যা ভারতের পশ্চিমবঙ্গ রাজ্যের মধ্য কলকাতার এন্টালি এবং ট্যাংরা (সিল লেন) এলাকার কিছু অংশ জুড়ে গঠিত।
৫৬ নং ওয়ার্ডটির সীমানাঃ উত্তরে কনভেন্ট রোড, দেবেন্দ্র চন্দ্র দে রোড এবং গোবিন্দচন্দ্র খটিক রোড; পূর্বে পূর্ব রেলের কাঁকুরগাচি কর্ড লাইন; দক্ষিণে ক্রিস্টোফার রোড; এবং পশ্চিমে পূর্ব রেল লাইন।
ওয়ার্ডটি কলকাতা পুলিশের এন্টালি থানার আওতাভুক্ত।
কড়েয়া মহিলা থানা, দক্ষিণ পূর্ব বিভাগের এখতিয়ারাধীন সমস্ত পুলিশ থানার উপর এখতিয়ার রয়েছে, অর্থাৎ তপসিয়া, বেনিয়াপুকুর, বালিগঞ্জ, গরিয়াহাট, লেক, কড়েয়া, রবীন্দ্র সরোবর এবং তিলজলা।
ওয়ার্ডটি একটি শহর পৌরসংস্থা পরিষদ নির্বাচনী কেন্দ্র গঠন করে এবং এটি এন্টালি (বিধানসভা কেন্দ্র) একটি অংশ।
সত্যরঞ্জন বকসি

সত্যরঞ্জন বকসি (১৪ জুলাই, ১৮৯৭ ― ৮ জানুয়ারি, ১৯৮৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং সুভাষচন্দ্র বসুর ঘনিষ্ঠ সহযোগী ও সাংবাদিক।
সত্যরঞ্জন বকসি'র জন্ম ১৮৯৭ খ্রিস্টাব্দের ১৪ই জুলাই অধুনা বাংলাদেশের বরিশালের গৌরনদী থানার বার্থী গ্রামে। পিতা বসন্ত কুমার বকসি এবং মাতা মোক্ষদাসুন্দরী। পড়াশোনা ঢাকা ও কলকাতায়। ১৯১১ খ্রিস্টাব্দে ছাত্রাবস্থাতেই মাত্র চোদ্দ বৎসর বয়সে মাতুল হেমচন্দ্র ঘোষ প্রতিষ্ঠিত বিপ্লবী দল মুক্তি সংঘের (পরবর্তীকালে বেঙ্গল ভলান্টিয়ার্স নামে পরিচিত হয়) সংস্পর্শে আসেন। ১৯১৯ খ্রিস্টাব্দে কলকাতা বিশ্ববিদ্যালয় থেকে ইংরাজী সাহিত্যে এম. এ পাশ করেন এবং ১৯২০ খ্রিস্টাব্দে আইনের স্নাতক হন। এই সময় তিনি 'এশিয়াটিক ফেডারেশন' শীর্ষক বিখ্যাত প্রবন্ধ লিখে দেশবন্ধু চিত্তরঞ্জন দাশের নজরে আসেন ও তার স্নেহভাজন হন। ১৯২৩ খ্রিস্টাব্দে তিনি দেশবন্ধু চিত্তরঞ্জন দাশের 'ফরোয়ার্ড' পত্রিকার সহ-সম্পাদকের দায়িত্ব পান এবং তার সাংবাদিকতা জীবনের শুরু হয়। দেশবন্ধুর মৃত্যুর পর তিনি ওই পত্রিকার সম্পাদক হন। ১৯২৭ খ্রিস্টাব্দে দেশদ্রোহিতার অপরাধে জরিমানাসহ তার জেলযাত্রা শুরু হয়। ১৯২৯ খ্রিস্টাব্দে কারারুদ্ধ হন। ১৯৩০ খ্রিস্টাব্দে মুক্তি পেয়ে 'লিবার্টি' কাগজে যোগ দেন। লিবার্টি বন্ধ হলে 'অ্যাডভান্স' ও পরে শরৎচন্দ্র বসুর 'নেশন' কাগজে সম্পাদক হিসাবে কাজ করেন। সাংবাদিকতার পাশাপাশি তিনি স্বাধীনতা সংগ্রামীদের সহায়তা করে গেছেন সুকৌশলে। চট্টগ্রাম অস্ত্রাগার লুণ্ঠনে, ঢাকায় লেম্যান, হাডসন, মেদিনীপুরে বার্জ, পেডি, ডগলাস, কুমিল্লায় জেলা ম্যাজিসেট্রটের উপর শান্তি-সুনীতির গুলি, অ্যান্ডারসনের উপর আক্রমণ বা রাইটার্স বিল্ডিং-এ অলিন্দ যুদ্ধের বিনয়-বাদল-দীনেশ এর আত্মাহুতি - এ সবের পিছনে কোন না কোন ভাবে তার যোগদান ছিল। কোথাও পরামর্শদাতা, কোথাও আশ্রয় দাতা আবার কোথাও বা সহযোগী হিসাবে। নেতাজী সুভাষ চন্দ্র বসুর ঘনিষ্ঠ সহযোগী তিনি ছিলেনই। তিনি ও মেজর সত্য গুপ্ত নিরলস ভাবে অত্যন্ত সাবধানে ১৯৪১ খ্রিস্টাব্দের ১৬/১৭ ই জানুয়ারির সুভাষের মহানিস্ক্রম্মণের পরিকল্পনার ছক তৈরি করেছিলেন। মহানিস্ক্রম্মণ পর্বের অনেক কিছুই তিনি জানতেন। ১৯৪২ খ্রিস্টাব্দে বেঙ্গল ভলেন্টিয়ার্স-এর শান্তিময় গঙ্গোপাধ্যায়, যতীশ গুহ প্রমুখ বিপ্লবীদের সাথে সত্যরঞ্জনও গ্রেফতার হন। সামরিক বাহিনীর হেফাজতে ব্রিটিশ শাসকের অকথ্য অত্যাচার চালায় দিল্লির লালকেল্লায়। বন্দিদশায় যতীশ গুহ নির্মম অত্যাচারের ফলে মারা যান। কিন্তু সত্যরঞ্জন অনাহারে, অর্ধাহারে থেকে ফায়ারিং স্কোয়াডের সামনে থেকেও শেষে মুক্তি লাভ করেন। নেতাজী সম্পর্কে তার অসামান্য রচনা হল - "অ্যান অ্যাডভেঞ্চার ইন লাইফ" (জীবনের একটি অ্যাডভেঞ্চার)। লোকচক্ষুর আড়ালে থেকে সত্যরঞ্জন দেশমাতৃকার সেবায় নিজেকে নিয়োজিত করেছিলেন।
স্বাধীনতা সংগ্রামের নেপথ্য নায়ক সত্যরঞ্জন বকসি ১৯৮৩ খ্রিস্টাব্দের ৮ই জানুয়ারি কলকাতায় প্রয়াত হন।
জয়পুরহাট সিদ্দিকীয়া কামিল মডেল মাদ্রাসা

জয়পুরহাট সিদ্দিকীয়া কামিল (এম এ) মডেল মাদ্রাসা রাজশাহী বিভাগের জয়পুরহাট জেলার সদর উপজেলার একটি আলিয়া মাদ্রাসা। ১৯৬৫ সালে প্রতিষ্ঠিত এই মাদ্রাসা বর্তমানে ইসলামি আরবি বিশ্ববিদ্যালয় অধিভুক্ত একটি অনার্স মাদ্রাসা। এখানে ফাজিল ও কামিল শ্রেণীতে আল কুরআন, আল হাদিস, দাওয়াহ প্রভৃতি বিভাগ নিয়ে অনার্স করার সুযোগ রয়েছে। এই মাদ্রাসার বর্তমান অধ্যক্ষের নাম মাওলানা আব্দুল মতিন।<ref>
পাড়ি (১৯৬৬ এর চলচ্চিত্র)

পাড়ি ১৯৬৬ সালে মুক্তিপ্রাপ্ত একটি বাংলা চলচ্চিত্র। এটা বলিউড অভিনেতা দিলীপ কুমার ও ধর্মেন্দ্র একসাথে অভিনীত প্রথম বাংলা চলচ্চিত্র। দিলীপ কুমার এই চলচ্চিত্রে একটি বিশেষ অতিথি চরিত্রে অভিনয় করছেন। একই পরিচালক একই অভিনেতা-অভিনেত্রী নিয়ে একই গল্পে ছবিটি ১৯৭০ সালে "অনোকা মিলান" নামে হিন্দী ভাষায় পুনর্নির্মাণ করেছিলেন।
চলচ্চিত্রটিতে তিনটি সংগীত রয়েছে যার সঙ্গীতায়োজন করেন সলিল চৌধুরী। 
তিনটি গানের পরে হিন্দি সংস্করণ, অনোকা মিলান, প্রথম দুটি গানের জন্য হিন্দি গানের সাথে পুনরায় ব্যবহার করা হয়েছিল।
স্থায়ী আমানত

স্থায়ী আমানত বা ফিক্সড ডিপোজিট (সংক্ষেপিত এফডি) হচ্ছে ব্যাংক বা ব্যাংক বহির্ভূত আর্থিক প্রতিষ্ঠান প্রদত্ত একটি আর্থিক উপকরণ যা একটা নির্দিষ্ট সময়ের জন্য রাখা হয় এবং এতে বিনিয়োগকারীদের নিয়মিত সঞ্চয়ী হিসাবের চেয়ে বেশি হারে সুদ প্রদান করা হয়। স্থায়ী আমানত রাখার জন্য কোন আলাদা হিসাব খোলার প্রয়োজন হতে পারে বা নাও হতে পারে। এটি কানাডা, অস্ট্রেলিয়া, নিউজিল্যান্ড, ভারত এবং মার্কিন যুক্তরাষ্ট্রে 'মেয়াদী আমানত' বা 'সময় আমানত' হিসাবে পরিচিত এবং যুক্তরাজ্যের বন্ড হিসাবে পরিচিত। এই হিসাবের টাকা নির্দিষ্ট মেয়াদের আগে উত্তোলন করা যায় না। যদি নির্দিষ্ট মেয়াদের আগে উক্ত আমানত উত্তোলন করা হয় তবে বিনিয়োগকারীকে কোন সুদ দেয়া হয় না বা ক্ষেত্র বিশেষ খুব সামান্য হারে সুদ দেয় হয়। কিছু কিছু ব্যাংক স্থায়ী আমানতের বিপরীতে ঋণ প্রদান করে থাকে। এই আমানতের উপর সুদের হার দেশ ও অর্থনীতির উপর নির্ভর করে। এই আমানতের উপর সুদের হার সাধারণত ৪ থেকে ৭.৫০ বা ৮ শতাংশ হয়ে থাকে। স্থায়ী আমানতের মেয়াদ ১ মাস, ৩ মাস, ৬ মাস, ১ বছর থেকে ১০ বছর হতে পারে।
স্থায়ী আমানত হ'ল একটি উচ্চ-সুদ-প্রদানকারী মেয়াদী আমানত। মেয়াদী আমানতের মধ্যে সবচেয়ে জনপ্রিয় হচ্ছে স্থায়ী আমানত। তারল্য বিবেচনায় সঞ্চয়ী এবং অন্যান্য আমানতের চেয়ে স্থায়ী আমানতে বেশি সুদ প্রদান করা হয়। স্থায়ী আমানতের সর্বোচ্চ মেয়াদ ১০ বছর পর্যন্ত হতে পারে। সাধারণত, যে আমানতের মেয়াদ যত বেশি সেই আমানতের উপর সুদের হার তত বেশি। তবে কোনও দেশের কেন্দ্রীয় ব্যাংক ক্ষেত্র বিশেষ সুদের হার নির্ধারণ করে দিতে পারে। সেক্ষেত্রে ব্যাংকগুলি সেই অনুযায়ী সুদের হার নির্ধারণ করে দেয়।
ব্যাংকগুলি আমানতের মেয়াদ শেষ হওয়ার আগে স্থায়ী আমানত পরিশোধ করতে অস্বীকার করতে পারে এবং তারা সাধারণত তা করে না। এটি 'অপরিপক্ক উত্তোলন' হিসেবে পরিচিত। এই ক্ষেত্রে সুদের হার তুলনামূলক কম হয়, সাধারণত সঞ্চয়ী হিসাবের সুদের হার প্রযোজ্য। উদাহরণস্বরূপ, ৫ বছরের জন্য ৮% হারে একটা স্থায়ী আমানত করা হল এবং ২ যদি বছর পরে সেটি উত্তোলন করা হয়, তখন ৩.৫০% (সঞ্চয়ী হিসাবের উপর প্রযোজ্য সুদের হার) হারে সুদ প্রযোজ্য হবে। অপরিপক্ক উত্তোলনের ক্ষেত্রে ব্যাংক চাইলে নির্দিষ্ট হারে জরিমানা নিতে পারে। 
ব্যাংক প্রতিটি স্থায়ী আমানত বা এফডির জন্য আলাদা রসিদ ইস্যু করে কারণ প্রতিটি আমানতকে একটি পৃথক চুক্তি হিসাবে বিবেচনা করা হয়। স্থায়ী আমানতের রশিদ 'ফিক্সড ডিপোজিট রশিদ' বা 'এফডিআর' নামে পরিচিত, যা নবায়ন বা নগদায়নের সময় ব্যাংকে জমা বা সমর্পণ করতে হবে। অনেক ব্যাংক স্থায়ী আমানত স্বয়ংক্রিয়ভাবে নবায়নের সুবিধা দেয়। এক্ষেত্রে, গ্রাহকরা পরিপক্ক আমানত সুদসহ বা শুধু আসল পরবর্তী মেয়াদের জন্য নবায়ন করার নির্দেশনা দিয়ে থাকে। শুধু আসল নবায়নের ক্ষেত্রে ব্যাংকগুলি সুদের টাকা আমানতকারীর সঞ্চয়ী হিসাবে বা নগদে প্রদান করে এবং আসল টাকা পরবর্তী নির্দেশিত মেয়াদের জন্য নবায়ন করে দেয়।
বিশেষ সামষ্টিক অর্থনৈতিক (বিশেষত উচ্চ মুদ্রাস্ফীতির সময়কালে) পরিস্থিতিতে দেশের কেন্দ্রীয় ব্যাংক একটি কঠোর মুদ্রানীতি গ্রহণ করে, সেক্ষেত্রে ব্যাংকগুলিতে তাদের ঋণ ও আমানত উভয়ের সুদের হার বৃদ্ধি করে দেয়। ফলে, স্থায়ী আমানত একটি আকর্ষণীয় বিনিয়োগের ক্ষেত্র হয়ে ওঠে কারণ এক্ষেত্রে কোনও ঝুঁকি ছাড়াই প্রায় সম্পূর্ণ সুরক্ষার সাথে ভাল আয় পাওয়া যায়। মানুষ বেশি বেশি স্থায়ী আমানতে বিনিয়োগ করে, এতে জনসাধারনের হাত থেকে তরল অর্থ ব্যাংকের হাতে চলে আসে, ফলে মুদ্রাস্ফীতি কমতে থাকে।
সরকারি ফুলবাড়ীয়া মডেল পাইলট উচ্চ বিদ্যালয়

সরকারি ফুলবাড়ীয়া মডেল পাইলট উচ্চ বিদ্যালয় বাংলাদেশের একটি সরকারি উচ্চ বিদ্যালয়। ময়মনসিংহ জেলার ফুলবাড়ীয়া উপজেলা সদরে অবস্থিত এই বিদ্যালয়টিতে ৬ষ্ঠ শ্রেণি থেকে এসএসসি পর্যায়ে ছাত্র-ছাত্রীরা পড়ালেখার সুযোগ পায়।
১৯৩৮ সালে সরকারি ফুলবাড়ীয়া পাইলট হাই স্কুল প্রতিষ্ঠিত হয়।
গণপ্রজাতন্ত্রী বাংলাদেশ সরকারের মাননীয় প্রধানমন্ত্রীর সিদ্ধান্ত মোতাবেক প্রতিটি উপজেলায় একটি করে সরকারী হাই স্কুল প্রতিষ্ঠার অংশ হিসাবে স্কুলটি ২০১৮ সালের অক্টোবরে প্রতিষ্ঠানটিকে জাতীয়করণ করা হয়।
বর্তমান প্রধান শিক্ষক (ভারপ্রাপ্ত) : জনাব মোহাম্মদ আবু ওবায়দা
জাতীয়করণের তালিকাভুক্তির পর থেকে পুনরায় ভর্তি পরীক্ষা শুরু হয়। ২০২১ শিক্ষাবর্ষের জন্য ভর্তি পরীক্ষা অনুষ্ঠিত হয় নি, লটারির মাধ্যমে সম্পন্ন হয়।
আজমান আমিরাত

আজমান আমিরাত (; ) হলো সংযুক্ত আরব আমিরাত গঠনকারী সাতটি আমিরাতের একটি। এর আয়তন ২৬০ বর্গকিলোমিটার (১০০ বর্গমাইল), যা আয়তনের দিক থেকে এটিকে এই অঞ্চলের আমিরাতগুলোর মধ্যে সবচেয়ে ক্ষুদ্রাকায়ে পরিণত করেছে; বিপরীতে, এটি প্রায় ৫০০,০০০ জনসংখ্যা অধ্যুষিত হওয়ায় তা দেশটিকে চতুর্থ সর্বাধিক জনবহুল আমিরাতে পরিণত করেছে। এই আমিরাতটির নামকরণ করা হয়েছে আজমান শহরের নামানুসারে, যেখানে এই আমিরাতের সরকারের অবস্থান।
আজমান আমিরাতের আয়তন ২৬০ বর্গকিলোমিটার (১০০ বর্গমাইল)। আয়তনের দিক থেকে এটি সংযুক্ত আরব আমিরাতের সবচেয়ে ছোট আমিরাত। আজমানের মূল ভূখণ্ডটি সংযুক্ত আরব আমিরাতের উত্তরাংশের শারজাহ ও উম্ম আল কোয়াইনের মধ্যে অবস্থিত। মূল ভূখণ্ড হতে ৬০০ কিলোমিটার দূরের দুটি শহর - মাসফোট এবং মানামা'ও এই আমিরাতের অংশ।
আজমান বিজ্ঞান ও প্রযুক্তি বিশ্ববিদ্যালয় আজমানের প্রধান উচ্চশিক্ষা প্রতিষ্ঠান, যেখানে ইঞ্জিনিয়ারিং, তথ্য প্রযুক্তি, ডেন্টিস্ট্রি, গণযোগাযোগ, ফার্মাসি এবং স্বাস্থ্য বিজ্ঞান, ব্যবসায় প্রশাসন, পরিবেশ, পানি ও জ্বালানি, শিক্ষা এবং আইন বিষয়ে বিশেষায়িত শিক্ষা প্রদান করা হয়।
২০০৮ সালের জুলাই হতে গালফ মেডিকেল কলেজটি গালফ মেডিকেল ইউনিভার্সিটিতে পরিণত হয়েছে যা সংযুক্ত আরব আমিরাতের বৃহত্তম স্বাস্থ্যসেবা প্রদানকারী প্রতিষ্ঠান।
স্পেসএক্স ক্রু-২

স্পেসএক্স ক্রু-২ ক্রু ড্রাগন মহাকাশযানের দ্বিতীয় পরিচালনাগত নভোচারী উড়ান এবং এটির তৃতীয় সামগ্রিক নভোচারী কক্ষীয় উড়ান। অভিযানটি ২০২১ সালের ২৩শে এপ্রিল ০৯:৪৯:০২ ইউটিসি'তে উৎক্ষেপিত হয়। ক্রু-২ অভিযানটি চার নভোচারী সদস্যকে আন্তর্জাতিক মহাকাশ স্টেশনে (আইএসএস) প্রেরণ করে। ক্রু-২ ক্রু ড্রাগন ডেমো-২ (ক্রু ড্রাগন এন্ডেভার) অভিযানে ব্যবহৃত একই ক্যাপসুল ব্যবহার করে এবং স্পেসএক্স ক্রু-১ (বি১০৬১.২) এর মতো একই বুস্টার ব্যবহার করে। এন্ডেভার ২০২১ সালের ২৪ এপ্রিল ০৯:০৮ ইউটিসি-তে আন্তর্জাতিক স্পেস স্টেশনটির সাথে ডক করে।
জ্যাক্সা, ইএসএ ও নাসা এই অভিযানে থাকা তাদের নভোচারী নিয়োগের বিষয়টি ২০২০ সালের ২৮শে জুলাই নিশ্চিত করে।
জার্মান মহাকাশচারী ম্যাথিয়াস মাওগা পেসকেটের ব্যাকআপ ছিলেন, আর জাপানি নভোচারী সাতোশি ফুরুকাওয়া হোশিদের ব্যাকআপ হিসাবে প্রশিক্ষণ গ্রহণ করেছিলেন।
বাণিজ্যিক ক্রু কর্মসূচির অন্তর্গত দ্বিতীয় স্পেসএক্স পরিচালনাগত অভিযান ২০২১ সালের ২৩শে এপ্রিল উৎক্ষেপিত হয়। ক্রু ড্রাগন এন্ডেভার (সি২০৬), "হারমোনি" মডিউলের আন্তর্জাতিক ডকিং অ্যাডাপ্টারে (আইডিএ) ডক করবে। নভোচারীদের নিয়েই অভিযানটি প্রথম অভিযান হিসাবে পূর্বে ব্যবহৃত বুস্টার রকেট ব্যবহার করে।
সমস্ত ক্রু প্রবীণ নভোচারী, যদিও এটি আইএসএস-এ মেগান ম্যাকআর্থারের প্রথম ভ্রমণ (যেহেতু তার প্রথম মহাকাশ উড়ান হাবল স্পেস টেলিস্কোপের একটি শাটল মিশন ছিল)। এই অভিযানে অন্য তিন ক্রু সদস্যের পাশাপাশি, মেগান ম্যাকআর্থার স্পেসএক্স ক্রু ড্রাগন এন্ডেভারের একই আসনটি ব্যবহার করেন, যা তার স্বামী বব বেনকেন এন্ডেভর ক্যাপসুলের প্রথম অভিযান স্পেসএক্স ডেমো-২ অভিযানে ব্যবহার করেন। আকিহিকো হোশিদে তার অবস্থানকালে দ্বিতীয় জাপানি হিসাবে আইএসএস কমান্ডারের দায়িত্ব পালন করবেন। এটি টমাস পেসকেট কর্তৃক আন্তর্জাতিক মহাকাশ স্টেশনে দ্বিতীয় অভিযান এবং এটি নক্ষত্র বা নক্ষত্রের নাম অনুসারে ফরাসি অভিযানের নাম রাখার ফরাসি ঐতিহ্য অনুসরণ করে পৃথিবীর নিকটতম তারকা ব্যবস্থা আলফা সেন্টরাইয়ের নাম অনুসারে "আলফা" নামে অভিহিত হবে।
সিঙ্গাপুরে ধর্মহীনতা

২০২০ সালের হিসাবে, সিঙ্গাপুরের ২০% ব্যক্তির কোন ধর্মীয় সম্পৃক্ততা নেই। ধর্মহীনতা সিঙ্গাপুরের বিভিন্ন জাতিগোষ্ঠী এবং সিঙ্গাপুরের সকল স্তরের মানুষের মধ্যে পাওয়া যায়। সিঙ্গাপুরের ধর্মহীনদের নাস্তিক, অজ্ঞেয়বাদী, মানবতাবাদী, থিস্ট, দৈববাদী বা সন্দেহবাদী হওয়ার প্রবণতা রয়েছে। কিছু ব্যক্তি ধর্মহীন হওয়া সত্ত্বেও ধর্মের সাথে যুক্ত পূর্বপুরুষদের উপাসনার মতো ঐতিহ্যগত আচার-অনুষ্ঠান পালন করতে পছন্দ করে। তবে এটিকে তারা ধর্মীয় আচার হিসাবে বিবেচনা করে না। সিঙ্গাপুরে ধর্মহীন মানুষের সংখ্যা কিছুটা বেড়েছে। জনশুমারির প্রতিবেদনে দেখা গেছে যে যারা বলেছে যে তাদের কোন ধর্ম নেই তাদের সংখ্যা ১৯৮০ সালে ১৩% থেকে ২০২০ সালে ২০% এ উন্নীত হয়েছে। সাম্প্রতিক বছরগুলোতে সিঙ্গাপুরে ধর্মহীন ব্যক্তিদের সামাজিক সমাবেশ আরও জনপ্রিয় হয়ে উঠেছে।
২০০৮ সালে সিঙ্গাপুর হিউম্যানিজম মিটআপ ধর্মনিরপেক্ষ মানবতাবাদী, নাস্তিক এবং অজ্ঞেয়বাদীদের একটি সামাজিক নেটওয়ার্ক হিসেবে গঠিত হয়। ২০১০ সালের অক্টোবর মাসে হিউম্যানিস্ট সোসাইটি (সিঙ্গাপুর) প্রথম মানবতাবাদী দলরূপে সংগঠন হিসেবে স্বীকৃতপ্রাপ্ত হয়। সিঙ্গাপুর হিউম্যানিজম মিটআপ আয়োজিত সমাবেশে সমাজের অনেক অগ্রগামী সদস্য মিলিত হন।
সিঙ্গাপুরের ধর্মহীন গোষ্ঠীগুলি দক্ষিণ-পূর্ব এশিয়ার অন্যান্য ধর্মহীন নেটওয়ার্কের সাথেও যুক্ত। সিঙ্গাপুর হিউম্যানিজম মিটআপ, সিঙ্গাপুরের নাস্তিক এবং মানবতাবাদী সোসাইটি (সিঙ্গাপুর) দক্ষিণ-পূর্ব এশিয়ার নাস্তিকদের ওয়েবসাইটে তালিকাভুক্ত রয়েছে।
হুসাইন আহমদ মাদানির গ্রন্থপঞ্জি

"হুসাইন আহমদ মাদানির গ্রন্থপঞ্জি" নামের এই তালিকায় উনবিংশ-বিংশ শতাব্দীর ভারতীয় ইসলামি পণ্ডিত, স্বাধীনতা সংগ্রামী, রাজনীতিবিদ ও দার্শনিক হুসাইন আহমদ মাদানির রচিত গ্রন্থসমূহ অন্তর্ভুক্ত করা হয়েছে। ১৯৩৮ সালে প্রকাশিত "সম্মিলিত জাতীয়তাবাদ ও ইসলাম" তার সর্বশ্রেষ্ঠ রচনা। তার অন্যান্য রচনাবলির মধ্যে রয়েছে:
ক্রু ড্রাগন এন্ডেভার

ক্রু ড্রাগন এন্ডেভার (ড্রাগন ক্যাপসুল সি২০৬) একটি ক্রু ড্রাগন মহাকাশযান, যা স্পেসএক্স দ্বারা নির্মিত ও পরিচালিত হয় এবং নাসার বাণিজ্যিক ক্রু কর্মসূচি দ্বারা ব্যবহৃত হয়। এটি ক্রু ড্রাগন ডেমো-২ অভিযানের অংশ হিসাবে ২০২০ সালের ৩০শে মে ফ্যালকন ৯ রকেটের শীর্ষে কক্ষপথে উৎক্ষেপিত হয় এবং সাফল্যের সাথে ২০২০ সালের ৩১শে মে আন্তর্জাতিক মহাকাশ স্টেশনের (আইএসএস) সাথে ডক করে; এটি ড্রাগন ক্যাপসুলের প্রথম ক্রু উড়ান পরীক্ষা ছিল, এই উড়ানটি ডগ হারলি ও বব বেনকেনকে বহন করে। মহাকাশযানটি মার্কিন যুক্তরাষ্ট্রে এসটিএস-১৩৫-এর পরে ২০১১ সালের জুলাই মাসে প্রথম ক্রু কক্ষীয় মহাকাশ যাত্রা এবং একটি বেসরকারি সংস্থার প্রথম ক্রু কক্ষীয় মহাকাশ যাত্রা ব্যবহৃত হয়। এটি ২০২০ সালের ২ই আগস্ট পৃথিবীতে ফিরে আসে। এই মহাকাশযানের নাম হারলি ও বেনকেন কর্তৃক মহাকাশ শাটল এন্ডেভার উপর ভিত্তি করে রাখেন, তারা যথাক্রমে এসটিএস-১২৭ ও এসটিএস-১২৩ অভিযানের সময় মহাকাশে উড্ডয়ন করেন। "এন্ডেভার" নামটি অ্যাপোলো ১৫-এর কমান্ড মডিউলের সাথে ভাগ করে নেওয়া হয়।
ক্রু ড্রাগন ডেমো -১ সাফল্যের পরে ক্রু ড্রাগন সি২০১ ব্যবহার করা হয়, মহাকাশযানটি মূলত ক্রু ড্রাগন ইন-ফ্লাইট অ্যাবার্ট টেস্টের জন্য ব্যবহারের পরিকল্পনা করা হয়। তবে, ২০১৯ সালের ২০ই এপ্রিল ক্রু ড্রাগন সি২০১ অবতরণ অঞ্চল ১ সুবিধায় স্থির অগ্নি পরীক্ষার সময় একটি বিস্ফোরণে ধ্বংস হয়। ব্যতিক্রম দিনটিতে সুপারড্রাকো অ্যাওর্ট ব্যবস্থার পরীক্ষার সময় বিস্ফোরণটি ঘটার সাথে ক্রু ড্রাগনের ড্রাকো থ্রাস্টারসমূহের প্রাথমিক পরীক্ষাটি সফল হয়। ক্রু ড্রাগন সি২০৫, তারপরে ডেমো-২ অভিযানের জন্য ব্যবহার করা হয়, পরে ইন-ফ্লাইট অ্যাবার্ট পরীক্ষার জন্যও ব্যবহৃত হয়। ক্রু ড্রাগন সি২০৫ এর পরিবর্তে "এন্ডেভার"কে ডেমো-২ মিশনে দায়িত্ব দেওয়া হয়েছিল। নাসার প্রশাসক জিম ব্রিডেনস্টাইন ২০২০ সালের ১৭ই এপ্রিল আন্তর্জাতিক মহাকাশ স্টেশনে ক্রু ড্রাগন অভিযানের উৎক্ষেপণের তারিখ হিসাবে ২০২০ সালের ২৭শে মে'কে ঘোষণা করেন। স্পেসএক্সের মতে, এন্ডেভার ২০২০ সালের ফেব্রুয়ারি মাসে বৈদ্যুতিন চৌম্বকীয় হস্তক্ষেপ পরীক্ষা ও অ্যাকোস্টিক পরীক্ষা সম্পন্ন করে।
"এন্ডেভার" ২০২০ সালের ৩০ শে মে ক্রু ড্রাগন ডেমো-২ অভিযানে মহাকাশে যাত্রা করে এবং ২ই আগস্ট পৃথিবীতে ফিরে আসে। মহাকাশযানটি কক্ষপথে ১১৯ দিন ব্যয় করার জন্য নির্বাচিত হয়, কারণ এর সৌর প্যানেলসমূহ ২১০ দিন পর্যন্ত মহাকাশে থাকতে সক্ষম একটি সম্পূর্ণ উত্পাদনক্ষম ক্রু ড্রাগনের কম সামর্থ্য সম্পন্ন। ডেমো-২ চলাকালে "এন্ডেভারে" বব বেনকেন দ্বারা ব্যবহৃত আসনটি তাঁর স্ত্রী মেগান কে ম্যাকআর্থার স্পেসএক্স ক্রু-২ অভিযানে ব্যবহার করেন।
ওবায়দুল হক নঈমী

মুফতি মোহাম্মদ ওবায়দুল হক নঈমী (জন্ম:
১১ মার্চ ১৯৪৩ – মৃত্যু: ৬ জুলাই ২০২০) ছিলেন বাংলাদেশের শীর্ষস্থানীয় ইসলামি পণ্ডিত, শিক্ষাবিদ ও সংগঠক। তিনি শেরে মিল্লাত হিসাবেও অধিক পরিচিত ছিলেন। তিনি ছিলেন আহলে সুন্নাত ওয়াল জামা'আত বাংলাদেশের চেয়ারম্যান ও জামেয়া আহমদিয়া সুন্নিয়া কামিল মাদরাসার শায়খুল হাদীস।
ওবায়দুল হক নঈমী ১৯৪৩ সালের ১১ মার্চ চট্টগ্রামের আনোয়ারা উপজেলার চাঁপাতলী গ্রামে জন্মগ্রহণ করেন। তার পিতার নাম মুনশি নূর আহমদ আল কাদেরী ও মাতার নাম ছফুরা খাতুন। তিনি মাযহাবগত হানাফি ও তরিকতগত কাদেরী ছিলেন।
ওবায়দুল হক নঈমী গ্রামের মক্তবে পড়াশোনা শুরু করেন৷ তিনি চট্টগ্রামের প্রাচীনতম ইসলামি শিক্ষা প্রতিষ্ঠান পাঁচলাইশ ওয়াজেদিয়া আলিয়া মাদ্রাসা থেকে কৃতিত্বের সাথে দাখিল, আলিম ও ফাযিল পরীক্ষায় উত্তীর্ণ হন। তিনি ১৯৬২ ও ১৯৬৪ সালে পশ্চিম পাকিস্তানের গুজরাতের জামেয়া নঈমীয়ায় গমন করেন। সেখানে মুফতি আহমদ ইয়ার খান নঈমী এর অধীনে ফিক্বহশাস্ত্রে কোর্স করেন। ১৯৬৫ সালে ওয়াজেদিয়া আলিয়া মাদ্রাসা থেকে কামিল পাশ করেন।
তিনি শিক্ষাজীবন শেষে ওয়াজেদিয়া আলিয়া মাদরাসাতে ১৯৬৬ সালে যোগদান করেন। সেখানে এক বছর শিক্ষাদানের পর ১৯৬৭ সালে হাটহাজারী অদুদিয়া সুন্নিয়া মাদরাসায়ও এক বছর শিক্ষকতা করেন। ১৯৬৮ সালে চট্টগ্রামের জামেয়া আহমদিয়া সুন্নিয়া কামিল মাদরাসায় মুহাদ্দিস পদে যোগদান করে ১১ বছর উক্ত পদের দায়িত্ব পালন করেন। ১৯৮০ সালে পটিয়ার শাহচান্দ আউলিয়া কামিল মাদ্রাসায় একবছর মুহাদ্দিস হিসেবে দায়িত্ব পালন করার পর পুনরায় জামেয়া আহমদিয়া সুন্নিয়া আলিয়াতে শায়খুল হাদীস (প্রধান মুহাদ্দিস) পদে যোগদান করে ৪০ বছর উক্ত পদের দায়িত্ব পালন করেন।
ওবায়দুল হক নঈমী বাংলাদেশের ইসলামি দল আহলে সুন্নাত ওয়াল জামা'আত বাংলাদেশের চেয়ারম্যান ছিলেন। তিনি ২০১৯ থেকে ২০২০ সাল পর্যন্ত উক্ত পদের দায়িত্ব পালন করেন।তিনি ছিলেন ছাত্র রাজনৈতিক সংগঠন বাংলাদেশ ইসলামী ছাত্রসেনার প্রতিষ্ঠাতা পৃষ্ঠপোষক ও রাজনৈতিক সংগঠন বাংলাদেশ ইসলামী ফ্রন্টের সাবেক প্রেসিডিয়াম সদস্য ও আনজুমান ট্রাস্টের নির্বাহী সদস্য ছিলেন। লন্ডনভিত্তিক সংগঠন ওয়ার্ল্ড ইসলামিক মিশনের সদস্য হিসেবে দায়িত্ব পালন করেন।
তিনি ১৯৭১ সালে মহান মুক্তিযুদ্ধের সময় মুক্তিযুদ্ধ ও স্বাধীনতা বিরোধীদের বিরুদ্ধে মাওলানা কাযী নুরুল ইসলাম হাশেমীর সাথে ভূমিকা পালন করেন। তিনি মাসিক তরজুমানসহ বিভিন্ন পত্রিকা ও প্রকাশনায় লেখালেখি করতেন। এছাড়া তিনি বেশ কিছু বই লিখেছেন। উল্লেখযোগ্য হল- "দালায়েলুল ক্বিয়াম লি মিলাদে খাইরিল আনাম", ইমাম মুহাম্মদ (রা.) এর মুয়াত্তা গ্রন্থের ব্যাখ্যা "কাশিফুল মুগাম্মাদ শরহে মু’আত্তা ইমাম মুহাম্মদ"। তিনি সৈয়দ মুহাম্মদ তৈয়্যব শাহ থেকে কাদেরিয়া তরিকার দীক্ষা নেন।
ওবায়দুল হক নঈমী ২০২০ সালের ৬ জুলাই চট্টগ্রামের একটি হাসপাতালে মৃত্যুবরণ করেন। তাকে চট্টগ্রামের ষোলশহরস্থ আলমগীর খানকাহ শরীফ সংলগ্ন কবরস্থানে সমাহিত করা হয়।
রেবতী বীরমণি

রেবতী বীরমণি একজন ভারতীয় অ্যাথলেট, যিনি ২০২০ গ্রীষ্মকালীন অলিম্পিকে ভারতের হয়ে মিশ্রিত রিলে দলে অংশগ্রহণ করার জন্যে নির্বাচিত হয়েছেন। 
রেবতীর জন্ম ভারতের তামিলনাড়ুতে। অল্প বয়সে পিতামাতাকে হারিয়ে দিদার কাছে মানুষ হন তিনি। হাই স্কুলে থাকাকালীন, তার প্রতিভা স্থানীয় দৌড় প্রশিক্ষকের নজরে আসে এবং রেবতী প্রশিক্ষণ নিতে শুরু করেন। তিনি তামিল ভাষা নিয়ে স্নাতক হন।
.ইএইচ

পশ্চিম সাহারা একটি বিতর্কিত অঞ্চল এবং এর কোনও কান্ট্রি কোড টপ-লেভেল ডোমেইন ( সিসিটিএলডি ) নেই। .ইএইচ এই উদ্দেশ্যে সংরক্ষিত, এবং পশ্চিমা সাহারা সংঘাতের ফলে এই অঞ্চলটিতে মরক্কো এবং সেনাবাহিনীর মধ্যে একটি চুক্তির ফলস্বরূপ নিয়োগ দেওয়া হবে। আইএএনএ .ইএইচ ডোমেনের জন্য কোনো সিসিটিএলডি ম্যানেজারকে মনোনীত করেনি। 
১ আগস্ট ২০০৭ সালে, একটি আন্তর্জাতিক সংঘ সাহরাউই আরব গণতান্ত্রিক প্রজাতন্ত্রের পক্ষ থেকে .ইএইচ ডোমেইন পরিচালনার জন্য আইএএনএ-কে একটি প্রস্তাব দেয়। মরক্কো, যা পশ্চিমা সাহারার বেশিরভাগ অংশকে নিয়ন্ত্রণ করে, ডোমেইনটির প্রতিযোগিতামূলক দাবি করেছে। 
১ অক্টোবর ২০০৭ সালে, আইসিএনএএন সিদ্ধান্ত নিয়েছিল যে ".ইএইচ" -কে মোটেও অর্পণ করা যাবে না। এই ব্যপারে তারা ব্যাখ্যা করে ছিল:কান্ট্রি কোড টপ-লেভেল ডোমেইন (সিসিটিএলডি) এর প্রতিনিধি দলের জন্য বর্তমানে দুইজন আবেদনকারী রয়েছেন .ইএইচ (পশ্চিম সাহারা) ডোমেইনটির জন্য। উভয়ের অনুরোধই একটি টপ-লেভেল ডোমেইন পরিচালনার জন্য প্রযুক্তিগত মানদণ্ড পূরণ করে। এই জাতীয় ক্ষেত্রে, আইএএনএর একটি দীর্ঘস্থায়ী নীতি রয়েছে যাতে দুইজন প্রতিযোগী আবেদনকারী একত্রে একটি পারস্পরিক সমাধানের জন্য কাজ করতে পারেন যা স্থানীয় ইন্টারনেট সম্প্রদায়ের প্রয়োজনকে সর্বোত্তম সাধ্যের জন্য পরিবেশন করবে। আইসিএএনএন আবেদনকারীদের মধ্যে একটির দীর্ঘস্থায়ী নীতি লঙ্ঘন না করে .ইএইচ সিসিটিএলডি প্রতিনিধিদের অনুমোদনের কোনও উপায় দেখতে পাবে না যতক্ষণ না প্রতিদ্বন্দ্বী পক্ষগুলি কোনও চুক্তিতে পৌঁছতে সক্ষম না হয়। দুই আবেদনকারী সশস্ত্র যুদ্ধবিরোধী রয়েছেন ; এ জাতীয় কোনও চুক্তি সম্পাদিত হয়নি এবং ডোমেইনটি নিষ্ক্রিয় অবস্থায় রয়েছে।
২০১৩ সালের এপ্রিলে, কানাডিয়ান ইন্টারনেট রেজিস্ট্রেশন অথরিটি ঘোষণা করে যে .ইএইচ ডোমেইনটি একটি এপ্রিল ফুলস-এর অংশ হিসাবে গ্রাহকদের কাছে মুক্তি করা হবে।
কার্বন মোবাইলস

কার্বন মোবাইলস, একটি ভারতীয় স্মার্টফোন উৎপাদনকারী সংস্থা, যা মার্চ ২০০৯ সালে প্রতিষ্ঠিত হয়েছিল। এটি ফিচার ফোন, স্মার্টফোন, ট্যাবলেট এবং মোবাইল ফোনের আনুষঙ্গিক যন্ত্রপাতির বিক্রেতা। কার্বন হ'ল বেঙ্গালুরু ভিত্তিক সংস্থা ইউনাইটেড টেলিলিংকস লিমিটেড এবং জৈনা মার্কেটিং প্রাইভেট লিমিটেডের মধ্যে একটি যৌথ উদ্যোগ। এর সদর দফতর নয়াদিল্লিতে। কার্বন মোবাইলস এয়ারটেল, ভোডাফোন আইডিয়া এবং জিওর মতো শীর্ষস্থানীয় টেলিকমের সাথেও জোট বেঁধেছে। কার্বন বাংলাদেশ, নেপাল, শ্রীলঙ্কা এবং মধ্য প্রাচ্য এবং ইউরোপের মতো দেশেও উপস্থিত রয়েছে। 
২০১১ সালে ভারতীয় গ্রাহক বাজারে এই ফার্মের মোট বিনিয়োগ ছিল ৫ মিলিয়ন মার্কিন ডলারেরও বেশি। ফার্মটি হ্যান্ডসেট এবং মূলত ভারতের বাজারের জন্য অর্ধপরিবাহী সংস্থাগুলির সাথে চুক্তি করেছে। ফার্মটির ভারতে ৮৫,০০০ এরও বেশি খুচরা বিক্রেতা এবং ১০০০+ পরিষেবা কেন্দ্র রয়েছে (১৫০+ একমাত্র কার্বনের জন্য উত্সর্গীকৃত)। কার্বন মোবাইলস ২০১৩-১৪ অর্থবছরে ৪,০০০ কোটি রুপির টার্নওভার রেজিস্ট্রেশন করার লক্ষ্য নিয়েছিল। 
কোম্পানির সঙ্গে ইরোস ইন্টারন্যাশনাল মিডিয়া লিমিটেডের একটি চুক্তি হয়, যে রজনীকান্ত অভিনীত "কোচদইয়ান" (২০১৩) চলচ্চিত্র থেকে চুক্তি অনুযায়ী তারা পাঁচ লক্ষ (৫০০,০০০) আইটেম নিবে, এর মধ্যে রয়েছে স্ক্রিন সেভার এবং ছবির চিত্র, ট্রেলার, পর্দার পিছনের শট, ছবির সুর, এবং ফোনের পেছনে প্রধান অভিনেতার স্বাক্ষর। 
কার্বন অনলাইন ডিজিটাল বিনোদন পরিষেবা সরবরাহকারী হাঙ্গামা ডট কমের সাথে বন্ধন রয়েছে এবং পূর্বনির্ধারিত একটি অ্যাপ্লিকেশন ইনস্টল করা থাকে।
২০১২ সালের অক্টোবরে কার্বন তাদের ব্র্যান্ড এক্সটেনশন 'কার্বন স্মার্ট' চালু করার ঘোষণা দেয়। এতে অ্যান্ড্রয়েড অপারেটিং সিস্টেমের উপর ভিত্তি করে একটি স্মার্ট ট্যাব এবং স্মার্টফোন রয়েছে। ২০১৪ সালের ফেব্রুয়ারিতে মাইক্রোসফ্ট কার্বনকে উইন্ডোজ ফোন অপারেটিং সিস্টেমের একটি হার্ডওয়্যার পার্টনার হিসাবে ঘোষণা করেছিল। 
কার্বন স্পার্কল ভি গুগল ইনক-এর সহযোগিতায় কার্বন মোবাইলস দ্বারা নির্মিত প্রাথমিক অ্যান্ড্রয়েড ওয়ান ফোনগুলির মধ্যে একটি। 
ব্র্যান্ড অ্যানালিটিক্স সংস্থা ট্রাস্ট রিসার্চ অ্যাডভাইজরি পরিচালিত একটি গবেষণায় দ্য ব্র্যান্ড ট্রাস্ট রিপোর্ট ২০১৪ অনুযায়ী, কার্বনকে ভারতের ১,২০০ বিশ্বস্ত ব্র্যান্ডের মধ্যে ৭৭তম স্থান দেওয়া হয়েছিল। প্রতিবেদনের ২০১৭ সংস্করণে, ১০০০ ভারতীয় সংস্থার মধ্যে এটি ৩৫০তম স্থানে ছিল। 
কার্বন হ'ল যুক্তরাজ্যে বিক্রি হওয়া প্রথম অ্যান্ড্রয়েড ওয়ান ফোন। সংস্থাটি Amazon.uk এর মাধ্যমে যুক্তরাজ্যের বাজারে প্রবেশ করেছে।
ইতালিতে ধর্মহীনতা

ইতালিতে ধর্মহীন অর্থাৎ কোন ধর্মের সঙ্গেই যুক্ত নয় এমন ব্যক্তির সংখ্যা মোট জনসংখ্যার ১১.৫-১৩%। গ্লোবাল রিলিজিয়াস ফিউচার্স প্রকল্প ভবিষ্যদ্বাণী করেছে যে ২০৫০ সালের মধ্যে এই সংখ্যা ১৬.৩% এ উন্নীত হবে, যদিও ধর্মহীন জনসংখ্যার উর্বরতার হার ধর্মীয় জনসংখ্যার তুলনায় কিছুটা কম। ধর্মহীনতাকে তুলনামূলক অধিক সরলভাবে সংজ্ঞায়িত করে ধার্মিকতা এবং নাস্তিকতার উইন/জিআইএ গ্লোবাল ইনডেক্স বলছে যে ২০১২ সালে ইতালির জনসংখ্যার ২৩% ধর্মহীন বলে নিজেদের দাবি করেছিল, যা ২০১৭ সালের মধ্যে ২৬% বৃদ্ধি পেয়েছে।
ইতালিতে নাস্তিকতার প্রাচীনতম রেকর্ড করা বিবরণগুলি ১৫৫০ এর দশকের।
২০২১–২২ ইংল্যান্ড ক্রিকেট দলের ওয়েস্ট ইন্ডিজ সফর

ইংল্যান্ড পুরুষ ক্রিকেট দল ২০২২ সালের জানুয়ারি ও মার্চ মাসে পাঁচটি টোয়েন্টি২০ আন্তর্জাতিক (টি২০আই) ও তিনটি টেস্ট ম্যাচ খেলার জন্য ওয়েস্ট ইন্ডিজ সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২১ সালের অক্টোবর মাসে সফরের সূচি নিশ্চিত করা হয়। ২০২২ সালের জানুয়ারি মাসে টি২০আই ম্যাচগুলো এবং ২০২২ সালের মার্চ মাসে টেস্ট ম্যাচগুলো রাখা হয়।
টি২০আই সিরিজে ওয়েস্ট ইন্ডিজ ৩–২ ব্যবধানে জয়লাভ করে। টেস্ট সিরিজে ওয়েস্ট ইন্ডিজ ১–০ ব্যবধানে জয়ী হয়।
ওয়েস্ট ইন্ডিজের টি২০আই দলে আলজারি জোসেফ, জেডেন সিলস ও ডেভন থমাসকে রিজার্ভ খেলোয়াড় হিসেবে রাখা হয়। হোবার্টে অনুষ্ঠিত পঞ্চম অ্যাশেজ টেস্টের জন্য স্যাম বিলিংস ডাক পাওয়ায় তাঁর স্থানে হ্যারি ব্রুককে ইংল্যান্ডের টি২০আই দলে যোগ করা হয়।
দিয়েগো কার্লোস সান্তোস সিলভা

দিয়েগো কার্লোস সান্তোস সিলভা (; জন্ম: ১৫ মার্চ ১৯৯৩; দিয়েগো কার্লোস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়া এবং ব্রাজিল অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০০৯ সালে, ব্রাজিলীয় ফুটবল ক্লাব আমেরিকা সাও পাওলোর যুব পর্যায়ের হয়ে খেলার মাধ্যমে টেমপ্লেটখেসংক্ষেপ ফুটবল জগতে প্রবেশ করেছেন এবং পরবর্তীকালে দেস্পোর্তিভো ব্রাজিলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২ সালে, ব্রাজিলীয় ক্লাব দেস্পোর্তিভো ব্রাজিলের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করলেও একটিও ম্যাচেও অংশগ্রহণ করেননি। মাঝে ২০১৩ সালে সাও পাওলো, ২০১৪ সালে পাউলিস্তা এবং মাদুরেইরার হয়ে ধারে খেলেছেন। ২০১৪ সালে তিনি পর্তুগিজ ক্লাব এস্তোরিলে যোগদান করেছেন, মাঝে তিনি ১ মৌসুমের জন্য পোর্তু বি-এর হয়ে ধারে খেলেছেন। এস্তোরিলে ২ মৌসুম অতিবাহিত করার পর প্রায় ২ মিলিয়ন ইউরোর বিনিময়ে ফরাসি ক্লাব নাঁতের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১০৮ ম্যাচে ৪টি গোল করেছেন। ২০১৯–২০ মৌসুমে, তিনি প্রায় ১৫ মিলিয়ন ইউরোর বিনিময়ে নাঁত হতে স্পেনীয় ক্লাব সেভিয়ায় যোগদান করেছেন।
দলগতভাবে, কার্লোস এপর্যন্ত ১টি শিরোপা জয়লাভ করেছেন, যা তিনি সেভিয়ার হয়ে জয়লাভ করেছেন।
দিয়েগো কার্লোস সান্তোস সিলভা ১৯৯৩ সালের ১৫ই মার্চ তারিখে ব্রাজিলের বারা বোনিতোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
কার্লোস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত ব্রাজিল অনূর্ধ্ব-২৩ দলে স্থান পেয়েছেন।
এনজিসি ৭

এনজিসি ৭ হল ভাস্কর নক্ষত্রমণ্ডলে অবস্থিত একটি বার আকৃতির সর্পিল ছায়াপথ। এটি ইংরেজ জ্যোতির্বিদ জন হার্শেল ১৮৩৪ সালে আবিষ্কার করেছিলেন, যিনি তাঁর সময়ে ১৮.৭ ইঞ্চির প্রতিফলক দূরবীক্ষণ যন্ত্র ব্যবহার করেছিলেন। জ্যোতির্বিজ্ঞানী স্টিভ গটলিব এই ছায়াপথকে দুর্বল, তথাপি বৃহৎ এবং আকাশ গঙ্গার প্রেক্ষিতে প্রান্তিক হিসেবে বর্ণনা করেছেন; এবং সরাসরি এটি না দেখেও শুধু সীমান্তিক (পেরিফেরিয়াল) দৃষ্টির মাধ্যমে কীভাবে সুস্পষ্টভাবে একে পর্যবেক্ষণ করা যেতে পারে তিনি সেটাও উল্লেখ করেছেন।
এনজিসি ৮

এনজিসি ৮ হল পেগাগাস তারামণ্ডলের কে৬আই ও জি৪ বর্ণালী ধাচের এবং পরস্পরের সাথে সম্পূর্ণ সম্পর্কহীন দুটি তারা নিয়ে গঠিত একটি ক্ষুদ্র তারকাগুচ্ছ যা সেপ্টেম্বর ১৮৬৫ সালে রাশিয়ান জ্যোতির্বিদ অটো উইলহেলম ভন স্ট্রুভ আবিষ্কার করেছিলেন। এটি এনজিসি ৯ থেকে প্রায় ২.৭ চাপ-মিনিট দূরত্বে অবস্থিত।
তারা দুটি একে অপরের সাথে একেবারেই সম্পর্ক বিহীন। সাদাটে ম্লান তারাটি (2MASS J00084563+2350186) আলোক বর্ষ দূরত্বে অবস্থিত। এবং হলুদাভ উজ্জ্বল তারাটি (2MASS J00084521+2350184) ২,১৫,০০০ আলোক বর্ষ দূরত্বে অবস্থিত। দুটি তারাই আকাশ গঙ্গা ছায়াপথের চাকতির বাইরে অবস্থান করছে। সবচেয়ে কাছেরটি ১০০০ আলোক বর্ষ পুরু চাকতির আলোক বর্ষ দক্ষিণে এবং দূরের তারাটিও চাকতি দক্ষিণ প্রান্ত থেকে শুধু ১৩০,০০০ আলোকবর্ষ দূরেই নয় এটি গ্যালাকটিক কোর (ছায়াপথের কেন্দ্র) থেকে কমপক্ষে রয়েছে থেকে ২,২০,০০০ আলোক-বর্ষ বাইরেও অবস্থিত।
চট্টগ্রাম নেছারিয়া কামিল মাদরাসা

চট্টগ্রাম নেছারিয়া কামিল মাদরাসা বাংলাদেশের চট্টগ্রাম জেলার চট্টগ্রাম সিটি কর্পোরেশনের অভ্যন্তরে অবস্থিত একটি ঐতিহাসিক একটি আলিয়া মাদ্রাসা। ১৯৭৮ সালে প্রতিষ্ঠিত এই মাদ্রাসাটি উচ্চ শিক্ষার জন্য ইসলামি আরবি বিশ্ববিদ্যালয় অধিভুক্ত। এ প্রতিষ্ঠানের প্রতিষ্ঠাতা হলেন অধ্যক্ষ মুফতি মোজাফফর আহমদ (রহ.)। তিনি এ প্রতিষ্ঠানের প্রতিষ্ঠাতা অধ্যক্ষ ছিলেন। তাঁর ইন্তেকালের পর অধ্যক্ষ আল্লামা মুহাম্মদ সাখাওয়াত হোসাইন (রহ.) এবং আল্লামা জয়নুল আবেদীন জুবাইর অধ্যক্ষের দায়িত্ব পালন করেন। বর্তমানে এই আলিয়া মাদ্রাসার অধ্যক্ষ মাওলানা মোহাম্মদ রফিক উদ্দিন সিদ্দিকী।
১৯৭৮ সালে চট্টগ্রাম জেলার ইসলামী শিক্ষার প্রসার ঘটানোর উদ্দেশ্যে এই মাদ্রাসা প্রতিষ্ঠা করা হয়। উপমহাদেশের সুফি সাধক সৈয়দ নেছার উদ্দীনের নামে মুফতি ও প্রতিষ্ঠাতা অধ্যক্ষ মুজাফফর আহমদের উদ্যোগে ১৯৭৮ সালে মাদ্রাসাটি প্রতিষ্ঠা লাভ করে।
বর্তমানে এটি একটি কামিল মাদ্রাসা ও চট্টগ্রাম জেলার ইসলামি শিক্ষার বিস্তারে গুরুত্বপূর্ণ ভূমিকা পালন করছে। ২০১৪ সালের দিকে এই মাদ্রাসাকে বাংলাদেশী জঙ্গিবাদের বিরুদ্ধে সক্রিয় ছিলো। এই মাদ্রাসাটি ফাজিল ও কামিল শ্রেণীর ডিগ্রি প্রদানের জন্য ২০০৬ সাল থেকে ২০১৬ সাল পর্যন্ত ইসলামী বিশ্ববিদ্যালয়, বাংলাদেশের অন্তর্ভুক্ত ছিলো, এরপর থেকে ইসলামি আরবি বিশ্ববিদ্যালয়ের অন্তর্ভুক্ত রয়েছে।
চট্টগ্রাম নেছারিয়া কামিল মাদরাসা চট্টগ্রাম জেলার সিটি কর্পোরেশনের অভ্যন্তরে আওতাধীন পাহাড়তলী থানার ফিরোজশাহ নামক স্থানে অবস্থিত। মাদ্রাসাটি চট্টগ্রামের আমানতউল্লাহ রোডের পাশেই ফিরোজ শাহ কলোনিতে অবস্থিত।
এই মাদ্রাসায় ইবতেদায়ী থেকে কামিল পর্যন্ত পাঠদান করা হয়। দাখিল ও আলিম শ্রেণীতে বিজ্ঞান, মানবিক শাখা রয়েছে। এছাড়াও ফাজিল ও কামিল শ্রেণীতে তাফসীর বিভাগ, আল হাদিস বিভাগ, ও আল ফিকহ বিভাগ নিয়ে উচ্চতর পড়াশোনার সুযোগ রয়েছে।
তুম্বাড

তুম্বাড রাহী অনিল বার্বে পরিচালিত ২০১৮ সালের হিন্দি ভাষার ভীতিপ্রদ চলচ্চিত্র। আনন্দ গান্ধী এর সৃজনশীল পরিচালক এবং আদেশ প্রসাদ এর সহ-পরিচালকের দায়িত্ব পালন করেছেন। মিতেশ শাহ, প্রসাদ, বার্বে ও গান্ধীর রচিত চলচ্চিত্রটি প্রযোজনা করেছেন সোহুম শাহ, আনন্দ এল. রাই, মুকেশ শাহ ও অমিতা শাহ। সোহুম শাহ এতে শ্রেষ্ঠাংশে অভিনয় করেন, যেখানে তাকে ২০শ শতাব্দীর ব্রিটিশ ভারতের মহারাষ্ট্রের তুম্বাড গ্রামে গুপ্ত সম্পত্তির তালাশ করতে দেখা যায়।
বার্বে ১৯৯৩ সালে তার এক বন্ধুর নিকট থেকে শুনা মারাঠি লেখক নারায়ণ ধারপের একটি গল্পের উপর ভিত্তি করে এই চলচ্চিত্রের কাহিনি লেখা শুরু করেন। তিনি ১৯৯৭ সালে ১৮ বছর বয়সে এর প্রথম পাণ্ডুলিপি লেখা শেষ করেন। ২০০৯ থেকে ২০১০ সালে তিনি এই চলচ্চিত্রের ৭০০ পৃষ্ঠার গল্পের বোর্ড তৈরি করেন। সাতটি প্রযোজনা সংস্থা চলচ্চিত্রটি নির্মাণে হাত দেয় এবং ফিরে যায়। তাছাড়া তিনবার চলচ্চিত্রটির কাজও শুরু হয়েছিল। ২০১২ সালে প্রথম চলচ্চিত্রটির চিত্রধারণ করা হয়, কিন্তু বার্বে ও শাহ তাতে সন্তুষ্ট ছিলেন না। চলচ্চিত্র পুনর্লিখিত হয় এবং পুনরায় চিত্রধারণ করা হয়, যা ২০১৫ সালের মে মাসে সমাপ্ত হয়। পঙ্কজ কুমার চিত্রগ্রাহক এবং সংযুক্ত কাজা সম্পাদকের দায়িত্ব পালন করেন। জেসপার কিড মূল সুর রচনা করেন এবং অজয়-অতুল একটি গানের সুর করেন।
৭৫তম ভেনিস আন্তর্জাতিক চলচ্চিত্র উৎসবের সমালোচকদের সপ্তাহ শাখায় "তুম্বাড" চলচ্চিত্রটি প্রথম ভারতীয় চলচ্চিত্র হিসেবে প্রদর্শিত হয়। এছাড়া এটি ২০১৮ ফ্যান্ট্যাস্টিক ফেস্ট, সিটগেস চলচ্চিত্র উৎসব, স্ক্রিম ফেস্ট হরর চলচ্চিত্র উৎসব, এল গৌনা চলচ্চিত্র উৎসব, ২৩তম কেরালা আন্তর্জাতিক চলচ্চিত্র উৎসব, মরবিডো চলচ্চিত্র উৎসব, ব্রুকলিন হরর চলচ্চিত্র উৎসব ও নিত্তে আন্তর্জাতিক চলচ্চিত্র উৎসবে প্রদর্শিত হয়। ২০১৮ সালের ১২ই অক্টোবর ভারতে মুক্তির পর সমালোচকগণ এর ভিজ্যুয়াল নিয়ে ইতিবাচক মন্তব্য করেন। ₹৫ কোটি নির্মাণব্যয়ে নির্মিত চলচ্চিত্রটি বক্স অফিসে ₹১৩.৬ কোটি আয় করে। "তুম্বাড" ৬৪তম ফিল্মফেয়ার পুরস্কারে আটটি বিভাগে মনোনয়ন লাভ করে, এবং শ্রেষ্ঠ চিত্রগ্রহণ, শ্রেষ্ঠ শিল্প নির্দেশনা ও শ্রেষ্ঠ শব্দ পরিকল্পনা বিভাগে তিনটি পুরস্কার লাভ করে।
শেখ তৈয়বুর রহমান

শেখ তৈয়েবুর রহমান (২১ অক্টোবর ১৯৩৬ — ১ জানুয়ারি ২০১৬) ছিলেন একজন মুক্তিযোদ্ধা, বাংলাদেশের একজন রাজনীতিবিদ ও আইনজ্ঞ ব্যক্তি, সাবেক দায়িত্বপ্রাপ্ত মন্ত্রী, সাবেক রাষ্ট্রদূত ও খুলনা সিটি কর্পোরেশনের প্রথম মেয়র। তিনি বাংলাদেশ জাতীয়তাবাদী দল বিএনপি'র প্রতিষ্ঠাতা সদস্য ও কেন্দ্রীয় কমিটির আন্তর্জাতিক বিষয়ক সম্পাদক ছিলেন।
শেখ তৈয়েবুর রহমান ১৯৩৬ সালের ২১ অক্টোবর বাগেরহাট সদরের কররী গ্রামে জন্মগ্রহণ করেন। তার পিতার নাম শেখ মতিউর রহমান ও মাতার নাম সাহিদা খাতুন। তিনি বাগেরহাট জেলা সদরের মধুদিয়া ইচ্ছাময়ী উচ্চ বিদ্যালয় থেকে ম্যাট্রিক পাশ, বাগেরহাট পি.সি. কলেজ থেকে বি.এ. ডিগ্রি লাভ করেন। পরে ঢাকা বিশ্ববিদ্যালয় থেকে ১৯৬৩ সালে এল.এল.বি. ডিগ্রি অর্জন করেন।
১৯৫৮ সাল থেকে তিনি নিজ গ্রামের মধুদিয়া ইচ্ছাময়ী মাধ্যমিক বিদ্যালয়ে দুই বছর বিনা বেতনে শিক্ষকতা করেন। ১৯৬৪ সাল থেকে উক্ত বিদ্যালয়ের কখনও সম্পাদক, সহ-সভাপতি ছিলেন। পরে সভাপতি হন এবং আমৃত্যু পদে অধিষ্ঠিত ছিলেন।
১৯৬৩ সালে তিনি খুলনা জেলা আইনজীবী সমিতিতে যোগদান করেন। ১৯৭৮ সালে তিনি খুলনা জেলা আইনজীবী সমিতির সেক্রেটারি জেনারেল নির্বাচিত হন। একই বছর তিনি গ্রামীণ কৃষকের উন্নতির জন্য কররী কৃষি ও মৎস্যজীবী সমবায় সমিতি গঠন করেন এবং এই সমিতির তিনি প্রতিষ্ঠাতা চেয়ারম্যান ছিলেন। ১৯৭৯ সালে তিনি সুপ্রিম কোর্টে আইনজীবী সমিতিতে যোগদান করেন। ১৯৮৮ সালে তিনি খুলনা জেলা আইনজীবী সমিতির সভাপতি নির্বাচিত হন।
তিনি বাংলাদেশের প্রতিনিধি হিসেবে ১৯৭৯ সালে জাতিসংঘ সাধারণ পরিষদের ৩৪তম অধিবেশনে যোগদান করেন। ১৯৮০ সালে তিনি বাংলাদেশ সরকারের রাষ্ট্রদূত হিসেবে সেনেগাল ও তৎসহ মালি, মৌরতানিয়া, আইভরিকোষ্ট, সিয়েরালিয়ন, গিনি কোনাক্রী এবং গাম্বিয়ার অতিরিক্ত দায়িত্ব পালন করেন। রাষ্ট্রদূত থাকাকালীন তিন বছর কূটনৈতিক কর্মকাণ্ড পরিচালনার জন্য সেনেগালের রাষ্ট্রপতি কর্তৃক স্বীকৃতি স্বরূপ স্বর্ণপদকে ভূষিত হন। তিনি বহু আন্তর্জাতিক সম্মেলনে রাষ্ট্রদূত ও মেয়র হিসেবে যোগদান করেন।
শেখ তৈয়েবুর রহমান ১৯৬৫ সালে ন্যাপের রাজনীতির সাথে যুক্ত হন এবং খুলনা জেলার সভাপতি ছিলেন। ১৯৭১ সালে স্বাধীনতা যুদ্ধ চলাকালীন তিনি মুক্তিযোদ্ধাদের সংগঠক হিসেবে কাজ করেন। বাংলাদেশ জাতীয়তাবাদী দল গঠনের পূর্ব মুহূর্ত পর্যন্ত তিনি খুলনা জেলা ন্যাশনাল আওয়ামী পার্টির সভাপতি ছিলেন। রাষ্ট্রপতি জিয়াউর রহমানের রাষ্ট্রপতি নির্বাচনের পূর্বে তিনি সংগঠিত ফ্রন্টের চেয়ারম্যান ছিলেন।
তিনি টানা তিনবার খুলনা সিটি করপোরেশনের মেয়র হিসেবে (১৭ বছর ১০ মাস) দায়িত্ব পালন করেন। ১৯৯১ সালের ২২শে মে খুলনা সিটি কর্পোরেশনের মেয়র হিসেবে দায়িত্বভার গ্রহণ করেন এবং ২ বছর ৭ মাস দায়িত্ব পালন করেন। পুনরায় তিনি সরাসরি ভোটে খুলনা সিটি কর্পোরেশনের প্রথম মেয়র নির্বাচিত হন এবং ১০ মার্চ ১৯৯৪ সালে তারিখে দায়িত্ব গ্রহণ করেন। পরবর্তীতে ২০০২ সালের ২৫ এপ্রিল খুলনা সিটি কর্পোরেশন নির্বাচনে মেয়র পদে প্রতিদ্বন্দ্বিতা করেন এবং পুনরায় মেয়র নির্বাচিত হন। ৫ মে ২০০২ তারিখে তিনি তৃতীয়বারের মত খুলনা সিটি কর্পোরেশনের মেয়র হিসেবে দায়িত্ব গ্রহণ করেন।
শেখ তৈয়বুর রহমান লায়লা রহমানের সাথে বিবাহবন্ধনে আবদ্ধ হন এবং তাদের তিন মেয়ে এবং এক ছেলে হয়।
শেখ তৈয়বুর রহমান ২০১৬ সালের ১ জানুয়ারি ব্রেইন স্ট্রোকে আক্রান্ত হয়ে খুলনার নার্গিস মেমোরিয়াল ক্লিনিকে ভর্তি হন। সেখানে প্রায় ১০ মিনিট থাকার পর কর্তব্যরত চিকিৎসক তাকে মৃত ঘোষণা করেন।
মুজাফফর শাহ কাদেরী

সৈয়দ মুজাফফর হোসাইন শাহ কাদেরী একজন পাকিস্তানি সুন্নি ইসলামী পণ্ডিত এবং সুফি সাধক নোবাত আলী শাহ কাদেরীর পুত্র। তিনি জামে মসজিদ হাবিবিয়ার শুক্রবারের খতীব, জযবা ওয়েলফেয়ার ট্রাস্টের চেয়ারম্যান এবং আহলে সুন্নাত ওয়াল জামাতের নেতা। 
শাহ বেরলভী আন্দোলনকে সমর্থন করেন এবং বেরলভী পণ্ডিতদের সাথে বিভিন্ন বিষয় উত্থাপন করেন। তিনি দাবি করেন যে, আন্দোলনটি আসলে ভারতীয় উপমহাদেশের সুন্নি সংখ্যাগরিষ্ঠদের দেওয়া একটি নাম যারা আহমদ রেজা খানের শিক্ষাকে মেনে চলে। তিনি নিয়মিত ভিডিও এবং অডিও বক্তৃতা প্রদান করেন।
তিনি এবং অন্যান্য সুন্নি নেতারা সরকারকে রেঞ্জার্স হেফাজতে মেহবুবের মৃত্যুর তদন্ত করতে বলেছিলেন।
শান্তিময় গঙ্গোপাধ্যায়

শান্তিময় গঙ্গোপাধ্যায় বা শান্তিময় গাঙ্গুলি ( ১৯১৫ — ১০ অক্টোবর ১৯৯৭) ছিলেন ভারতের স্বাধীনতা আন্দোলনের এক বিপ্লবী, সুভাষচন্দ্র বসুর সহকর্মী ও তার ঐতিহাসিক মহানিস্ক্রম্মণের পরিকল্পনাকার ও সঙ্গী।
শান্তিময় গাঙ্গুলির জন্ম ব্রিটিশ ভারতের অধুনা বাংলাদেশের নারায়ণগঞ্জে শীতলক্ষার তামাকপট্টি মহল্লায়। পিতা বিমলা মোহন গাঙ্গুলি। শান্তিময়ের পড়াশোনা নারায়ণগঞ্জ হাই স্কুলে। স্কুলে তিনি ছাত্র নেতা ছিলেন। ছাত্রাবস্থাতেই তিনি বেঙ্গল ভলান্টিয়ার্সের সদস্য হন এবং বৈপ্লবিক কর্মকাণ্ডে যুক্ত হয়ে বহুবার কারাবরণ করেন। নেতাজীর সিক্রেট সার্ভিসের গুরুত্বপূর্ণ দায়িত্বে থেকে পেশোয়ার ও কাবুল থেকে ভারতের স্বাধীনতা সংগ্রামকে নতুন পর্যায়ে সংগঠিত করেন। ১৯৪২ খ্রিস্টাব্দে তিনি, সত্যরঞ্জন বকসি যতীশ গুহ সহ বেঙ্গল ভলান্টিয়ার্সের সাহসী ও একনিষ্ঠ কর্মীদের ব্রিটিশ পুলিশ গ্রেফতার করে এবং সামরিক বাহিনীর হেফাজতে ব্রিটিশ শাসকের অকথ্য অত্যাচার সহ্য করতে হয়। পরে দীর্ঘদিন সুভাষচন্দ্রের ফরওয়ার্ড ব্লকের নেতৃত্বে ছিলেন তিনি। পরবর্তীকালে রাজনীতি থেকে অবসর নেন। স্বাধীনতা লাভের পর কর্মজীবনে তিনি 'ক্যালকাটা ফ্যান ওয়ার্কস'-এর ডিরেক্টর হিসাবে কাজ করেছেন। 
জীবনের শেষ দিন পর্যন্ত তিনি নেতাজি রিসার্চ ব্যুরো এবং বিপ্লবী নিকেতন ও চক্ষু চিকিৎসালয়ের সাথে যুক্ত ছিলেন।
১৯৯৭ খ্রিস্টাব্দের ১০ই অক্টোবর তিনি কলকাতায় প্রয়াত হন।
রাধিকাপুর রেলওয়ে স্টেশন

রাধিকাপুর রেলওয়ে স্টেশন ভারতের পশ্চিমবঙ্গের , উত্তর দিনাজপুর জেলার রাধিকাপুরের একটি স্টেশন। এটি বাংলাদেশ-ভারত সীমান্তে একটি সক্রিয় রেল ট্রানজিট সিস্টেম। এর একটি ভারত-বাংলাদেশ স্থল সীমান্ত চেকপয়েন্ট এবং পণ্য পরিবহনের জন্য একটি স্থল শুল্ক স্টেশন রয়েছে।
১৯৮৯ সালে আসাম বিহার রাজ্য রেলপথটি পার্বতীপুর, বর্তমানে বাংলাদেশ থেকে কাটিহার পর্যন্ত মিটার-গেজ রেলপথটি প্রসারিত করে। ১৯৪৮-১৯৫০ সালে, আসাম রেল লিঙ্ক প্রকল্পের অংশ হিসাবে, ফকিরাগ্রাম - কিশানগঞ্জ সেক্টরটি উত্তর পূর্ব রেল নেটওয়ার্কের সাথে বারসইতে সংযুক্ত ছিল। ১৯৬০ দশকের শুরুর দিকে ব্রড-গেজ রেলপথ রূপান্তরিত হতে শুরু করে। ২০০৬ সালে বারসোই-রাধিকাপুর সেক্টরটি ব্রডগেজে রূপান্তর করা হয়।
প্রতীক সেন

প্রতীক সেন(জন্ম ৬ মে, ১৯৮৬) একজন ভারতীয় অভিনেতা।তিনি ভারতীয় বাংলা চলচ্চিত্র ও টেলিভিশন জগতের এক অত্যন্ত জনপ্রিয় মুখ। টেলিভিশন জগতে তিনি খোকাবাবু (টেলিভিশন ধারাবাহিক) (২০১৬) ও মোহর (টেলিভিশন ধারাবাহিক) (২০১৯) এবং উড়ান (টেলিভিশন মেগা)_চলতি_(২০২৪) এর জন্য পরিচিত।
তিনি সেরা অভিনেতা হিসেবে একাধিক সম্মাননা প্রাপ্ত।তিনি একজন প্রতিভাবান গায়ক এবং ক্রীড়াবিদ হিসাবেও পরিচিত ।তিনি বক্সিংয়ে একজন স্বর্ণপদক জয়ী।কিন্ত নিজের ক্যারিয়ার হিসেবে অভিনয়কে বেছে নিয়েছিলেন। তাঁর সিনেমা এবং টেলিভিশন ধারাবাহিকে নিজের স্টান্ট তিনি নিজে করেন। তিনি তার কণ্ঠের জন্যও পরিচিত। তিনি কাছছু, বিবি এন্ড টুইংয়ের দুটি প্রধান গান গেয়েছেন। এছাড়াও তিনি কবিতা লেখেন।
তিনি ঝাড়খণ্ডের দেওঘরে প্রতাপ সেন এবং অনুরাধা সেনে ঘরে জন্মগ্রহণ করেন। তিনি বিজলীবরণ সেনের নাতি (বাংলা চলচ্চিত্র মানিকের পরিচালক)। তিনি দেবকি কুমার বসু (বাংলা চলচ্চিত্র সীতার পরিচালক)তার জাঠতুতো দাদু এবং অমর দত্ত (বাংলা চলচ্চিত্র" সুভাষচন্দ্র "এর অভিনেতা)তার আরেক এক দাদু। তাঁর এক ভাই তীর্থঙ্কর সেন।
তিনি মাঝে দক্ষিণ পূর্ব রেলওয়েতে কাজ করেছেন। তিনি বক্সিং অনুশীলন করতেন। তিনি ভার উত্তোলন বিভাগে ৩ বার রাজ্য স্তরের বক্সিং চ্যাম্পিয়ন ছিলেন। অভিনেতা হয়ে ক্যারিয়ার গড়ার জন্য তিনি চাকরি ছেড়ে দেন।
তিনি ২০০৯ সালে হরনাথ চক্রবর্তীর চলচ্চিত্র আমার বডিগার্ড দিয়ে ফিল্মি ক্যারিয়ার শুরু করেছিলেন।এই ছবিতে তার আত্মপ্রকাশের কথা ছিল। তবে মুক্তির বিলম্বের কারণে এটি ২০১৩ সালে মুক্তি পায়।মাঝে তিনি বেশ কয়েকটি ছবিতে অভিনয় করেছেন। ২০০৯ সালে তার প্রথম মুক্তি পাওয়া সিনেমা প্রেমবন্ধন। তিনি বেশ কয়েকটি বাংলা সিনেমা পাসপোর্ট, ক্ল্যাপস্টিক, ওম শান্তি, ভালবাসার বাড়ি ইত্যাদিতে হাজির হয়েছিলেন। তার সর্বশেষ চলচ্চিত্র অতিথি সুপারহিট ছিল।তিনি ২০১৬ সালে স্টার জলসার ধারাবাহিক খোকাবাবুতে নাম ভূমিকায় অভিনয় করেন। তিনি বর্তমানে স্টার জলসার ধারাবাহিক মোহর এ কাজ করছেন।
২০১৭ ,২০১৮ সালে খোকাবাবুর জন্য "স্টার জলসা পরিবার সেরা বর"পুরস্কার পেয়েছেন।
সরসোটা অবজারভার

সরসোটা অবজারভার হ'ল দ্য অবজার্ভার গ্রুপ কর্তৃক প্রকাশিত বারোটি সম্প্রদায় ও ব্যবসায়িক প্রকাশনার একটি, যা ১৯৯৫ সালে প্রতিষ্ঠিত হয়েছিল, এবং যার সদর দপ্তর ফ্লোরিডার সরসোটায় অবস্থিত। ২০০৪ সালে প্রতিষ্ঠিত হয় সাপ্তাহিক হিসাবে, শহরতলী লক্ষ্য করে। স্থানীয় সংবাদপত্রের পরিবারে যোগ দেয় ২০১২ সালে এর নাম অবজারভার মিডিয়া গ্রুপে পরিণত হয়।
২০১৯ সালের হিসাবে, সরসোটা অবজারভারের সঞ্চালন ২৪,১৭৫ এবং সাপ্তাহিক বিতরণ করা হয় বৃহস্পতিবার।
আজমান

আজমান () হচ্ছে সংযুক্ত আরব আমিরাতের অধীনস্থ আজমান আমিরাতের রাজধানী। এটি দুবাই, আবুধাবি, শারজাহ এবং আল আইনের পর সংযুক্ত আরব আমিরাতের পঞ্চম বৃহত্তম শহর, যা পারস্য উপসাগর বরাবর অবস্থিত। এটি সংযুক্ত আরব আমিরাতের ক্ষুদ্রতম আমিরাত এবং শারজাহের দ্বারা আবদ্ধ।
আজমান বিজ্ঞান ও প্রযুক্তি বিশ্ববিদ্যালয় আজমানের প্রধান উচ্চশিক্ষা প্রতিষ্ঠান, যেখানে ইঞ্জিনিয়ারিং, তথ্য প্রযুক্তি, ডেন্টিস্ট্রি, গণযোগাযোগ, ফার্মাসি এবং স্বাস্থ্য বিজ্ঞান, ব্যবসায় প্রশাসন, পরিবেশ, পানি ও জ্বালানি, শিক্ষা এবং আইন বিষয়ে বিশেষায়িত শিক্ষা প্রদান করা হয়।
২০০৮ সালের জুলাই হতে গালফ মেডিকেল কলেজটি গালফ মেডিকেল ইউনিভার্সিটিতে পরিণত হয়েছে যা সংযুক্ত আরব আমিরাতের বৃহত্তম স্বাস্থ্যসেবা প্রদানকারী প্রতিষ্ঠান।
আজমানের প্রাকৃতিক বন্দরটি একটি প্রাকৃতিক খাঁড়িতে অবস্থিত যেটি শহরের ভেতরে প্রবেশ করেছে। আজমান আরবের ভারী শিল্পের জন্য বিশেষভাবে পরিচিত; এখানে বিশ্বের অন্যতম বৃহত্তম জাহাজ উত্পাদনকারী সংস্থার অবস্থান রয়েছে।
আজমানের বাসিন্দারা শারজাহ আন্তর্জাতিক বিমানবন্দরটি বিমানপথে যাতায়াতের ক্ষেত্রে ব্যবহার করতে পারেন, যা মাত্র কয়েক কিলোমিটার দূরে অবস্থিত।
আল জোরাহ্ সংরক্ষিত এলাকা আজমানের মূল পর্যটন আকর্ষণ, যা এক মিলিয়ন বর্গমিটার ব্যাপী বিস্তৃত এবং পাখির স্বর্গরাজ্য।
ভার্জিনিয়া লইয়ার্স উইকলি

ভার্জিনিয়া লইয়ার্স উইকলি হ'ল মার্কিন যুক্তরাষ্ট্রের ভার্জিনিয়ার রিচমন্ডে প্রকাশিত একটি সংবাদপত্র। 
এটি ভার্জিনিয়ার রাজ্য এবং ফেডারেল আদালতের মতামত রিপোর্ট করে। এটি আইনী সংবাদ এবং কমনওয়েলথের আইনজীবীদের দ্বারা সরবরাহিত "রায় এবং নিষ্পত্তি রিপোর্টও" প্রকাশ করে।
কাগজটি সোমবার, বছরে ৫২ সপ্তাহে প্রকাশিত হয়।
"ভার্জিনিয়া লইয়ার্স উইকলি" লইয়ার্স উইকলি ইনক দ্বারা তৈরি এবং প্রথম প্রকাশিত হয়েছিল; এটি ১৯৮৬ সালের ৯ ই জুন প্রকাশনা শুরু করে। কাগজটি ১৯৯৬ সালে একটি সহযোগী ওয়েবসাইট, www.valawyersweekly.com শুরু করেছিল।
২০০৪ সালে, মিনিয়াপোলিস- ভিত্তিক ডোলান মিডিয়া, ইনক ( এনওয়াইএসই:ডিএম) কাগজটি কিনে নেয়।
লা ভোজ হিস্পানা দে ভার্জিনিয়া

লা ভোজ হিস্পানা দে ভার্জিনিয়া মার্কিন যুক্তরাষ্ট্রের ভার্জিনিয়ার একমাত্র স্পেনদেশীয় ম্যাগাজিন বা সাময়িকী এবং ২০০৫ সালে গভর্নর মার্ক ওয়ার্নারের দ্বারা "রাজ্যের সেরা ল্যাটিনো প্রকাশনা" হিসাবে স্বীকৃতি লাভ করেছে। বিভিন্ন আগ্রহের বিষয়গুলি মধ্যে ইংরেজি এবং স্পেনীয় উভয় ক্ষেত্রের সাংস্কৃতিক, শিল্পকলা ও সংগীত থেকে শুরু করে সম্প্রদায়ের খবরাখবর। ম্যাগাজিনটির সদর দফতর ভার্জিনিয়ার রিচমন্ডে এবং মাসিক আকারে প্রকাশিত হয়।
টুবনশিয়া (সংবাদপত্র)

দে টুয়েনচে কুরান্ট টুবনশিয়া, সাধারণভাবে টুবনশিয়া হিসাবে পরিচিত, একটি ওলন্দাজ দৈনিক সংবাদপত্র, যা ডিপিজি মিডিয়ার মালিকানাধীন। ২০১৬ সালে টুয়েন্টে এবং রেগে উপত্যকা অঞ্চলে এর প্রচলন ছিল ৯১,৩১৩ অনুলিপি। এর সদর দফতর এনচেডে।
রাক্ষুসী (চলচ্চিত্র)

রাক্ষসী চিত্রনায়িকা রোজিনা এবং চিত্রনায়ক ফেরদৌস অভিনীত ২০০৫-এর একটি বাংলাদেশী চলচ্চিত্র। বাংলাদেশের জাতীয় কবি কাজী নজরুল ইসলামের একটি ছোট গল্প 'রাক্ষুসী' অবলম্বনে নির্মাণ করা হয় এটি। এটি জাতীয় কবির লেখার দ্বিতীয় চলচ্চিত্রায়ন। এর চিত্রনাট্যকারআহমদ জামান চৌধুরী। ছবিটি পরিচালনা করেছেন মতিন রহমান। আর প্রযোজনায় রয়েছেন ফরিদুর রেজা সাগর এবং ইবনে হাসান খান। ছবিতে নাম ভূমিকায় অভিনয় করেছেন রোজিনা এবং তার স্বামীর ভূমিকায় রয়েছে ফেরদৌস। এছাড়াও চলচ্চিত্রের এক বিশেষ চরিত্র কুন্তির ভূমিকায় রয়েছে চিত্রনায়িকা পূর্ণিমা। এছাড়াও দিলারা জামান, রহমত আলী, সাইদ আখতার আলী, খালেদ আনোয়ার, লুৎফর রহমান জর্জ সহ অনেকেই রয়েছেন।
বিন্দি হলেন একনিষ্ঠ স্ত্রী, যার স্বামী ভোলা তাকে নিয়ে সর্বদা গর্ববোধ করেন। একদা ভোলা তার ছোট শালীকা কুন্তির প্রেমে পড়ে যায় আর তার সাথে নেতিবাচক আচরণ করে, যার ফলে বিন্দি খুবই কষ্ট পায় এবং প্রতিহিংসাপূর্বক নিজেই নিজের স্বামীকে হত্যা করে কারাগারে যায়। এলাকায় রাতারাতি এ খবর ছড়িয়ে যায়, আর এলাকার লোকজন সকলে বিন্দিকে খারাপ নারী হিসেবে মনে করে। কিন্তু কেউ তার যন্ত্রণা বুঝতে পারে না, আর সে যখন কারাসাজা শেষ করে বাড়ি ফিরে আসে তখন এলাকা
বাসী তাকে "রাক্ষুশী" (দানবী) বলে হেয় করা শুরু করে।
রোজিনা - বিন্দি
ফেরদৌস- ভোলা
পূর্ণিমা -কুন্তি
দিলারা জামান-
মতিন রহমান
রহমত আলী
সায়েদ আখতার আলী
খালেদ আনোয়ার
লুৎফর রহমান জর্জ
মকবুল হোসাইন
আব্দুল করিম
শামসুদ্দীন টগর
হিট ফিনান্সিয়েলে দাগব্লাদ

হিট ফিনান্সিয়েলে দাগব্লাদ (যার অর্থ "আর্থিক দৈনিক পত্রিকা" ) হ'ল একটি দৈনিক ওলন্দাজ পত্রিকা, যা ব্যবসা ও আর্থিক বিষয়গুলিতে মনোনিবেশ করে। কাগজটি ১৯৪৩ সালে প্রতিষ্ঠিত হয়েছিল। সদর দফতর আমস্টারডামে। পানামা পেপারস তদন্তে অংশ নেওয়া সংবাদপত্রগুলির মধ্যে এটি ছিল।